title: Škoda 1000 MB

text: Kojelaudan yläosa oli pehmustettu turvallisuuden lisäämiseksi. Mittaristossa oli nopeusmittari, jonka näyttämä oli 0–150 km/h, matkamittari sekä lisäksi polttoainemittari ja jäähdytysnesteen lämpömittari. Lisäksi mittaristossa oli latauksen, öljynpaineen, polttoaineen, kaukovalojen ja suuntavilkkujen merkkivalot. Suuntavilkkuja varten merkkivaloja oli kaksi. Suomeen tuotujen autojen mittaristoon oli lisätty teippi, jossa oli suomenkieliset selostukset.


title: Škoda 1000 MB

text: Työkalusarjaan kuului tunkki, pyöränmutteriavain, sytytystulppa-avain, kolme kiintoavainta, holkkiavain, ruuvimeisseli, pihdit, pölykapselien irrotusvipu sekä kaksi rengasrautaa.


title: Škoda 1000 MB

text: Tekniikan Maailma koeajoi 1000 MB:n huhtikuussa 1965. Auton ulkonäkö sanottiin omintakeiseksi ja ”hyväksyttävän nykyaikaiseksi” . Jousituksen todettiin toimivan mukavasti niin tyhjänä kuin täydelläkin kuormalla ajettaessa myös huonopintaisella tiellä. Moottorin korkein vääntö oli suhteellisen korkealla kierrosalueella, mutta vääntöalue oli suhteellisen laaja. Takamoottoriseksi autoksi Škodan kaarreominaisuuksien sanottiin olevan hyvät ja käyttäytymisen hallittavissa. Maantiellä autoa kehuttiin hauskaksi ajettavaksi, vaikkakin sivutuuliherkäksi. Moottorin ominaisuuksia ja vaihteiston synkronointia kehuttiin, mutta auton viimeistelyä moitittiin.


title: Škoda 1000 MB

text: Moottoriviestin kokemukset 1000 MB:stä eivät olleet yhtä hyvät. Kestotestin aikana Škodan moottorissa syttyi tulipalo, jonka seurauksena kaasutin suli osittain. Myös männät sekä sylinteriputket jouduttiin vaihtamaan.


title: Škoda 1000 MB

text: Škoda oli saavuttanut Octavialla mainetta rallipoluilla jo 1960-luvun alussa. Takamoottorisen 1000 MB:n vahvuutena oli erinomainen pito sorapinnalla, mudassa ja lumessa. 1000 MB:llä saavutettiin luokkavoitto vuoden 1967 Tour d’Europa -kilpailussa. Vuonna 1969 Škoda osallistui RAC-ralliin ensimmäistä kertaa, ja 1100 MB:n nimiin tuli luokkavoitto alle 1 150-kuutioisten sarjassa.


title: Škoda 1000 MB

text: Škoda osallistui aktiivisesti moottoriurheiluun 1000 MB -mallista lähtien 1970- ja 1980-luvuille saakka. Škoda hyödynsi rallimenestystä mainonnassaan. Tehtaalla oli oma kilpatallinsa, mutta valmiiksi homologoituja kilpa-autoja myytiin myös yksityisille talleille.


title: Škoda 1000 MB

text: Historic-luokassa 1000 MB:llä on ajanut muun muassa Matti J. Tarvainen.


title: Kausaali

text: Kausaali-finaali on unkarin kielessä käytettävä sijamuoto, joka ilmaisee syytä () tai päämäärää (). Kausaali-finaalin pääte on "-ért". Suomessa sitä vastaa yleensä elatiivi tai tapaa ilmaiseva postpositio ("takia", "tähden", "vuoksi").


title: Jouni Kailajärvi

text: Jouni Kalervo Kailajärvi (4. kesäkuuta 1938 Tampere – 18. elokuuta 2003 Tampere) oli suomalainen painonnostaja.


title: Jouni Kailajärvi

text: Jouni Kailajärvi edusti Suomea kolmien olympiakisojen painonnostokilpailuissa. Roomassa 1960 hän sijoittui viidenneksi (sarja 82,5 kg), Tokiossa 1964 seitsemänneksi (90 kg) ja Méxicossa 1968 jälleen seitsemänneksi (82,5 kg). Wienin MM-kisoissa 1961 hän sijoittui 82,5-kiloisissa neljänneksi ja saavutti samalla EM-pronssia.


title: Jouni Kailajärvi

text: Pohjoismaiden mestaruuden Kailajärvi voitti kolmessa eri sarjassa: 75-kiloisissa vuonna 1959, 82,5-kiloisissa vuonna 1961 sekä 90-kiloisissa vuosina 1962 ja 1963. Suomen mestaruuksia hän voitti seitsemän vuosina 1959–1968. Hän teki uransa aikana yhteensä 38 SE-tulosta.


title: Jouni Kailajärvi

text: Kailajärvi voitti Suomen mestaruuden myös voimanostossa vuonna 1973 (sarja 90 kg). Hänen veljistään Jaakko ja Jorma Kailajärvi ovat menestyneet painonnostajina.


title: Jouni Kailajärvi

text: Ammatiltaan Kailajärvi oli palomies ja hänet valittiin 21.2.1983 ensimmäiseksi "vuoden palomies" -arvonimen saajaksi.


title: RoboCop: Prime Directives

text: RoboCop: Prime Directives on kanadalainen Gemini-palkittu minitelevisiosarja, joka perustuu samannimiseen elokuvaan RoboCop. Sarjan ensimmäinen jakso esitettiin Kanadassa 4. tammikuuta 2001. RoboCopista tuotettiin yhteensä 4 jaksoa, joista jokainen kesti noin 90 minuuttia. Sarja oli huomattavasti väkivaltaisempi mitä edellinen RoboCop-sarja.


title: RoboCop: Prime Directives

text: Tarina sijoittuu kymmenen vuotta ensimmäisestä elokuvasta, kun RoboCop on vanhentunut, väsynyt ja itsetuhoinen poliisi. Delta City on nykyisin maaplaneetan turvallisin kaupunki, jonka myötä RoboCopia ei katsota enää tarpeelliseksi.


title: RoboCop: Prime Directives

text: Sarjan ensimmäinen puolisko keskittyy poliisikomentaja John T. Cableen, jonka murhasi juonitteleva OCP:n turvallisuusjohtaja Sara Cable, joka on myös hänen entinen vaimo. John T. Cable kuitenkin pelastetaan RoboCopin tavoin kyborgiksi. Hänet nimetään RoboCableksi ja lähetetään tuhoamaan RoboCop. Sillä välin konkurssin partaalla oleva OCP saa uudeksi pääjohtajakseen Damian Lowen, joka onnistuu murhaamaan koko yhtiön johtokunnan. Tuodakseen OCP:n takaisin konkursin partaalta hän suunnittelee käyttävänsä tekoälyä nimeltä SAINT automatisoidakseen koko kaupungin.


title: RoboCop: Prime Directives

text: Toinen puolisko esittelee tohtori David Kaydickin, joka suunnittelee esittelevänsä bioteknisen viruksen hävittääkseen kaiken elollisen maaplaneetalta. Kaydick saa hallintaansa RoboCablen asentaessaan häneen sirun, joka tuottaa kipua mikäli RoboCable ei tottele tohtorin käskyjä. RoboCop saa vihjeen teknologiaa varastavalta ryhmältä, jotka yrittävät päättäväisesti estää Kaydickin ja RoboCopin pojan James Murphyn.


title: Parasta Lapsille

text: Parasta Lapsille ry on 1945 perustettu suomalainen lastensuojelujärjestö. Järjestön tavoitteena on vahvistaa lasten, nuorten ja lapsiperheiden arjessa jaksamista. Tässä tarkoituksessa Parasta Lapsille ry järjestää leiri-, viikonloppu- ja kerhotoimintaa usealla paikkakunnalla yhdessä paikallisosastojen kanssa.


title: Parasta Lapsille

text: Järjestö on uskonnollisesti ja poliittisesti sitoutumaton. Sen toiminta on monikulttuurista ja toiminnan mahdollistaa palkattu henkilökunta yhdessä toimintaan koulutettavien vapaaehtoisten kanssa. YK:n lapsen oikeuksien sopimus ohjaa järjestön toimintaa. Järjestön rahoitus tulee pääasiassa Lasten Päivän Säätiöltä ja Veikkaukselta.


title: Parasta Lapsille

text: Järjestön historia


title: Parasta Lapsille

text: Yhdistyksen perustivat vuonna 1945 kansandemokraattisen työväenliikkeen järjestöt Suomen Naisten Demokraattinen Liitto, Suomen Demokraattinen Nuorisoliitto ja Suomen Demokratian Pioneerien Liitto. Konkreettisen lastensuojelutyön ohella valistus (lastensuojelu-, huolto- ja raittiusasioissa) sai järjestön toiminnassa keskeisen roolin.


title: Parasta Lapsille

text: Paikallisosastot


title: Parasta Lapsille

text: Yhdistyksellä on nykyisin 10 paikallisyhdistystä eri puolilla Suomea. Parasta Lapsille omistaa Lomakeskus Pukkilan Visuvedellä ja Leirikeskus Koivuhaan Haukiputaalla.


title: Parasta Lapsille

text: Yhdistys on Lastensuojelun Keskusliiton, Lasten Päivän Säätiön, Soste ry:n Suomen YK-Liiton, Kehitysyhteistyön Palvelukeskus KEPA:n, Suomen Pakolaisavun, Kansan Sivistystyön Liiton ja Väestöliiton jäsen.


title: Johannes Gebhard

text: Johannes Fredrik Albert Gebhard (24. helmikuuta 1894 Helsinki – 14. maaliskuuta 1976 Helsinki) oli suomalainen taidemaalari. Hän teki debyyttinsä Helsingissä 1915.


title: Johannes Gebhard

text: Gebhard toimi muun muassa materiaaliopin opettajana Suomen Taideakatemian koulussa 1935–1938 ja Vapaassa Taidekoulussa 1936–1948, Ateneumin taidekokoelman konservaattorina 1935–1950, vt. konservaattorina Statens Museum for Kunstissa Kööpenhaminassa 1959, vt. konservaattorina Edvard Munchin museossa Oslossa 1952, konservaattorina Tukholman yliopistossa ja Helsingin yliopistossa 1968–1971.


title: Johannes Gebhard

text: Gebhardille myönnettiin Pro Finlandia -mitali 1958. Gebhardin isä oli taidemaalari Albert Gebhard.


title: Yvette Nipar

text: Yvette Nipar (s. 20. lokakuuta 1964 Los Angeles, Kalifornia) on yhdysvaltalainen näyttelijä, joka tuli tunnetuksi televisiosarjoista 21 Jump Street ja RoboCop. Sarjojen jälkeen hän usein esiintyi vierailevissa rooleissa. Nipar esitti myös pääosaa yhdessä Kevin Sorbon kanssa elokuvan Walking Tall jatko-osissa ja .


title: Ferdinand I (Bulgaria)

text: Ferdinand I, syntyään Ferdinand Maximilian Karl Leopold Maria, Saksi-Coburg-Gothan prinssi (26. helmikuuta 1861 – 10. syyskuuta 1948) oli Bulgarian hallitsija vuosina 1887–1918, aluksi ruhtinaan ja vuodesta 1908 Bulgarian tsaarin nimikkeellä. Hän luopui kruunusta poikansa Boris III:n hyväksi maansa hävittyä ensimmäisen maailmansodan.


title: Ferdinand I (Bulgaria)

text: Hänen isänsä oli itävaltalainen kenraali ja prinssi "August Ludwig Viktor von Sachsen-Saalfeld-Coburg" (1818–1881), ja hänen äitinsä oli ranskalainen prinsessa "Clementine d’Orléans" (1817–1907), viimeisen Ranskan kuninkaan Ludvig Filipin tytär. Ferdinandin suku hallitsi avioliittojen tai vaalien kautta useita kuningaskuntia Euroopassa. Ferdinandkin tulisi perustamaan Bulgarian kuningashuoneen. Eräät hänen esi-isistään olivat keskiajalla olleet Bulgarian hallitsijoita.


title: Ferdinand I (Bulgaria)

text:
Bulgarian ensimmäinen ruhtinas, Aleksanteri, luopui vuonna 1886 vallasta vain seitsemän vuoden hallitsijakauden jälkeen. Ferdinand valittiin hänen seuraajakseen ja julistettiin autonomisen Bulgarian ruhtinaaksi7. heinäkuuta 1887 (gregoriaaninen kalenteri). Ferdinandista tuli epäilijöistä huolimatta suhteellisen menestyksekäs hallitsija.
Ferdinandin biseksuaalisuus oli tunnettu ja hyödynnetty Euroopan diplomaattipiireissä.


title: Ferdinand I (Bulgaria)

text: Ferdinand solmi järkiavioliiton Bourbon-Parman prinsessa "Marie Louise"n kanssa 20. huhtikuuta 1893 Villa Pianoressa, Lucciassa, Italiassa. He saivat neljä lasta:Maria Louise kuoli 31. tammikuuta 1899. Ferdinandin äiti prinsessa Clémentine kuoli 1907. Täyttääkseen hallitsijan velvollisuutensa ja antaakseen lapsilleen äitihahmon Ferdinand meni naimisiin Reuss-Köstritzin prinsessa "Eleonore Caroline Gasparine Louise"n kanssa 28. helmikuuta 1908.


title: Ferdinand I (Bulgaria)

text: Bulgarian venäjänvastaisen pääministeri Stefan Stambolovin vallanmenetys toukokuussa 1894 ja heinäkuinen 1895 salamurha auttoi Bulgarian ja Venäjän suhteiden korjaamisessa, mistä oli myös osoituksena vuonna 1896 lapsiprinssi Boriksen kääntyminen katolisesta uskosta ortodoksiseen uskoon.


title: Ferdinand I (Bulgaria)

text: Ferdinandista tuli Bulgarian tsaari Bulgarian julistauduttua itsenäiseksi Ottomaanien valtakunnasta 5. lokakuuta 1908. Avioliitoistaan ja lapsistaan huolimatta Ferdinandilla oli silmää komeille lihaksikkaille ja vaaleatukkaisille nuorille miehille. Sellaiset miehet pääsivät usein hänen henkilökohtaisiksi alaisikseen.


title: Ferdinand I (Bulgaria)

text: Kuten monet ortodoksiset hallitsijat ennen häntä Ferdinand haaveili "Uudesta Bysantista". Vuonna 1912 Ferdinand liittyi muiden Balkanin valtioiden kanssa hyökkäykseen Ottomaanien valtakuntaa vastaan. Hän näki tämän sodan uutena ristiretkenä, "oikeutettuna, suurena ja pyhänä Ristin taisteluna Puolikuuta vastaan." Bulgaria antoi eniten ja menetti eniten sotilaita. Suurvallat halusivat luoda itsenäisen Albanian.Louda 1981: 297. Pian Bulgaria hyökkäsi äskeisiä liittolaisiaan Serbiaa, Kreikkaa ja Romaniaa vastaan ja tuli lyödyksi. Bukarestin rauhassa 1913 Bulgaria sai hyvin vähän uusia alueita. Pieni maakaistale Aigeianmerelle saatiin turvatuksi.


title: Ferdinand I (Bulgaria)

text: 11. lokakuuta 1915 Bulgarian armeija hyökkäsi Serbiaa vastaan solmittuaan Itävalta-Unkarin ja Saksan kanssa liittosopimuksen, jonka mukaan Bulgaria saisi haluamansa maa-alueen Serbialta. Ferdinand halusi maa-alueita Balkanin sotien tappioiden vastineeksi. Tämä ei kuitenkaan merkinnyt liittoa entisen vihollisen, Ottomaanien valtakunnan, kanssa.


title: Ferdinand I (Bulgaria)

text: Aluksi kaikki meni hyvin. Serbia voitettiin, ja Bulgaria otti haltuunsa suurimman osan kiistellystä Makedonian alueesta. Seuraavat kaksi vuotta Bulgaria kävi puolustussotaa Kreikassa olevaa ympärysvaltojen armeijaa vastaan. Pieni osa Bulgarian armeijaa osallistui Romanian valtaukseen 1916.


title: Ferdinand I (Bulgaria)

text: Syksyllä 1918 Bulgarian armeija hävisi raskaasti Kreikassa olevaa ympärysvaltojen armeijaa vastaan. Armeijan ollessa murskattuna tsaari Ferdinand luopui kruunusta vanhimman poikansa hyväksi säilyttääkseen sen perheellään. Hänen vanhimmasta pojastaan tuli 3. lokakuuta 1918 tsaari Boris III.Palmer 1978: 206. Uuden johdon alaisena Bulgaria antautui ympärysvalloille ja menetti valloittamansa alueet, myös Balkanin sodissa haltuunsa saaman maakaistaleen Aigeianmerelle.


title: Ferdinand I (Bulgaria)

text: Vallasta luopumisensa jälkeen Ferdinand palasi asumaan Coburgiin, Saksaan. Hän oli onnistunut pelastamaan suuren osan omaisuuttaan ja pystyi pitämään yllä lähes entistä elämäntyyliään.Aronson 1988: 201. Ferdinand näki maanpakolaisuutensa vain yhtenä kuninkuuden vaaroista. Hän oli tyytyväinen siihen, että kruunu siirtyi hänen pojalleen. Ferdinand ei ollut tyytymätön maanpakoon ja omisti suurimman osan ajastaan taiteellisille pyrkimyksille, puutarhanhoidolle, matkustamiselle ja luonnonhistorialle. Hän joutui kuitenkin näkemään kaiken tärkeänä pitämänsä romahtavan. Hänen vanhin poikansa ja seuraajansa, Boris III, kuoli mystillisissä olosuhteissa palattuaan vierailultaan Hitlerin luota Saksasta 1943. Boris III:n seuraajaksi tuli tämän poika Simeon II, joka kuitenkin joutui luopumaan vallasta 1946, mihin päättyi Bulgarian monarkia. Bulgarian kuningaskuntaa seurasi kommunistinen Bulgarian kansantasavalta, joka teloitti Ferdinandin ainoan elossa olleen pojan, Kyrilin. Kuultuaan poikansa kuolemasta hän sanoi, "Kaikki kaatuu ympärilläni." Ferdinand kuoli murtuneena miehenä 10. syyskuuta 1948 Bürglaß-Schlösschenossa, hallitsijadynastiansa kehdossa Saksan Coburgissa, jonne hänen on haudattu Pyhän Augustinuksen katoliseen kirkkoon.


title: Ferdinand I

text: Ferdinand I on ollut useamman hallitsijan nimi:


title: Stars of the Lid

text: Stars of the Lid on drone-tyylistä ambient-musiikkia esittävä duo, jonka jäsenet ovat Adam Wiltzie ja Brian McBride. Duo perustettiin Texasin Austinissa vuonna 1993. Yhtyeen nimi ("silmäluomen tähdet") tarkoittaa McBriden mukaan "ihmisen henkilökohtaista elokuvaa silmän ja silmäluomen välissä" viitaten silmät kiinni nähtyihin väreihin ja kuvioihin.


title: Stars of the Lid

text: Yhtyeen kappaleet koostuvat äänimaisemista, joita höystävät efektoidut kitarat, piano sekä puhallin- ja jousisoittimet. Kappaleisiin luodaan rytmin tunne luodaan äänenvoimakkuuden vaihteluilla sekä kaiuilla rytmisoittimien sijaan.


title: Stars of the Lid

text: Heidän musiikkiinsa on vaikuttanut minimalistisen ja elektronisen musiikin artistit Brian Eno, Arvo Pärt, Zbigniew Preisner, Gavin Bryars ja Henryk Górecki sekä yhtyeet Talk Talk ja Labradford.


title: Stars of the Lid

text: Yhtyeen molemmat jäsenet ovat julkaisseet myös soolomateriaalia. Adam Wiltzie asuu tällä hetkellä Brysselissä, McBride Los Angelesissa.


title: Andrew M. Allen

text: Andrew Michael "Andy" Allen on eläkkeelle jäänyt Yhdysvaltain astronautti. Hän on syntynyt 4. elokuuta 1955. Ennen astronautin uraa hän oli Yhdysvaltain merijalkaväen lentäjä (everstiluutnantti) ja toimi lähinnä koelentäjänä. Hän siirtyi NASAn palvelukseen vuonna 1987. Kaiken kaikkiaan hän oli mukana kolmella eri avaruussukkulalennolla ennen siirtymistään eläkkeelle vuonna 1997.


title: Andrew M. Allen

text: Andrew valmistui Archbishop Wood Catholic High Schoolista vuonna 1973 ja antoi haastattelun entisen koulunsa lehteen "The Viking Voice" vuonna 2003, Artikkelin pääasiallisina aiheina olivat Andrew Allenin ura NASAssa ja sen tulevaisuus avaruussukkula Columbian onnettomuuden jälkeen. Hän suoritti yliopistotutkintonsa Villanova Universityssä.


title: Andrew M. Allen

text:
Andrew Allen vastaanotti komennuksensa Yhdysvaltain merijalkaväkeen ollessan Villanovan yliopistossa vuonna 1977. Valmistuttuaan lentosotakoulusta hän lensi F-4 Phantom koneita vuodesta 1980 vuoteen 1983 VMFA-531 yksikössä jonka kotipaikka on Marine Corps Air Station Beaufort, Etelä-Carolina, hän toimi siellä lentokonehuoltopäällikkönä. Uusien F/A-18 Hornetien saavuttua hän sai siirron Marine Corps Air Station El Toron, Kaliforniaan. Komennuksensa aikana 1983-1986 hän toimi yksikön toiminnallisena päällikkönä. Hän suoritti myös Marine Weapons & Tactics Instructor Coursen ja Navy Fighter Weapons Schoolin (Top Gun).
Vuonna 1987 hän valmistui Naval Test Pilot Schoolista, joka sijaitsee Naval Air Station Patuxent Riverissä, Marylandssä. Andrew Allen toimi koelentäjänä kun hän sai tiedon valinnastaan astronauttiohjelmaan. Hän ehti suorittamaan yli 6000 lentotuntia yli 30:llä eri konemallilla.


title: Andrew M. Allen

text: Andrew Allen valittiin NASAn astronauttiohjelmaan vuonna 1987 Astronauttiryhmässä 12


title: Andrew M. Allen

text: Hän on ollut mukana seuraavilla avaruussukkulalennoilla:Kaiken kaikkiaan hän on viettänyt avaruudessa 37 päivää 16 tuntia 12 minuuttia.


title: Wilhelm Breitenstein

text: Frederik Wilhelm Breitenstein (17. toukokuuta 1933 Tampere – 6. kesäkuuta 2005 Helsinki) oli Suomen pysyvä edustaja Yhdistyneissä kansakunnissa vuosina 1991–1998 sekä Etyjissä vuosina 1983–1991. Hän aloitti uransa YK:ssa vuonna 1972 ministerineuvoksena. Vuonna 1978 hän toimi ulkoasiainministeriön kehitysyhteistyöosaston vetäjänä. Eläkkeelle siirryttyään hän toimi neuvonantajana YK:n ”ruokaa öljystä” -ohjelmassa.


title: Jerome Apt

text: Jerome III ”Jay” Apt, Ph.D. (s. 28. huhtikuuta 1949 Massachusetts) on Yhdysvaltalainen astronautti. Ennen astronautin uraa hän toimi fyysikkona planeetta Venukseen suuntautuneessa luotainprojektissa.


title: Jerome Apt

text: Apt sai koulutuksensa Shady Side Academy- ja Harvard College -kouluissa. Hän sai myös Filosofian tohtorin arvon opiskellessaan MIT:ssä. Vuonna 1980 Apt sai pestin NASA:sta jossa hän toimi tutkijana ja vuonna 1986 hänet otettiin astronauttikoulutukseen. Apt on ollut mukana neljällä eri avaruussukkulalennolla ja viettänyt yli 847 tuntia avaruudessa.


title: Jerome Apt

text: Vuonna 1991 Apt osallistui lennolle avaruussukkula Atlantiksella, jolla hän suoritti kaksi avaruuskävelyä yhdessä Jerry Rossin kanssa. He korjasivat Compton-satelliittin radioantennin joka ei automaattisesti avautunut. Vuonna 1992 Apt osallistui lennolle Endeavour-sukkulalla jossa hän suoritti biologisia kokeita. Vuonna 1994 hän osallistui avaruustutkakokeiluun joka tutki maapalloa. Vuonna 1996 Apt oli mukana avarussukkula Atlantiksella joka vieraili Mir-avaruusasemalla.


title: Jerome Apt

text: Nykyisin Jerome Apt asuu Pittsburghssa, Pennsylvaniassa ja johtaa Carnegie Mellon -yliopiston sähköntutkimuslaitosta.


title: John Bertrand Conlan

text: John Bertrand Conlan (s. 17. syyskuuta 1930) on yhdysvaltalainen republikaanisen puolueen poliitikko. Hän syntyi Illinoisin Oak Parkissa baseballpelaaja Jocko Conlanin poikana.


title: John Bertrand Conlan

text: Conlan oli Arizonan osavaltionsenaatin jäsenenä vuosina 1965–1972 ja Yhdysvaltain edustajainhuoneessa 1973–1977. Hän valmistui lakimieheksi.


title: Magongon taistelu

text: Magongon taistelu oli zulukuningas Dinganen ja hänen velipuolensa Mpanden kannattajien välillä helmikuussa 1840 käyty taistelu. Taistelu päättyi buurien tukeman Mpanden voittoon ja Dingane joutui pakenemaan pohjoiseen nyawos-heimon alueelle. Nyawot kuitenkin vangitsivat hänet, kiduttivat ja lopulta tappoivat. Taistelun tuloksena Mpande nousi zulukuningaskunnan kuninkaaksi.


title: Silvan Zurbriggen

text: Silvan Zurbriggen (s. 15. elokuuta 1981 Brig) on sveitsiläinen alppihiihtäjä.


title: Silvan Zurbriggen

text: Zurbriggenin uran paras arvokisasaavutus on pujottelun hopea Sankt Moritzin MM-kilpailuissa 2003. Samojen kisojen alppiyhdistetyssä hän sijoittui viidenneksi. Kaksi vuotta myöhemmin Bormion MM-kilpailuissa hän sijoittui alppiyhdistetyssä viidenneksi ja pujottelussa seitsemänneksi. Torinon 2006 olympialaisissa hän oli 15:s pujottelussa ja keskeytti alppiyhdistetyssä. Åren MM-kilpailuissa 2007 hän sijoittui alppiyhdistetyssä kahdeksanneksi ja super-G:ssä 14:nneksi sekä keskeytti pujottelussa. Val d'Isèren MM-kilpailuissa 2009 hän oli yhdistetyssä neljäs. Vancouverin olympialaisissa 2010 Zurbriggen sai pronssia alppiyhdistetyssä ja oli kahdestoista pujottelussa. Garmisch-Partenkirchenin MM-kilpailuissa 2011 hän sijoittui syöksylaskussa 12:nneksi ja supersuurpujottelussa 13:nneksi. Schladmingin MM-kisoissa 2013 hän oli syöksylaskussa kuudes ja superalppiyhdistetyssä seitsemäs. Beaver Creekin / Vailin MM-kilpailuissa 2015 hän sijoittui alppiyhdistetyssä 15:nneksi.


title: Silvan Zurbriggen

text: Maailmancupissa Zurbriggen sijoittui toiseksi Sestrieren pujottelukilpailussa joulukuussa 2004. Uran ensimmäisen voittonsa hän sai Kitzbühelin alppiyhdistetyssä tammikuussa 2009. Hän sijoittui kaudella 2008–2009 yhdistetyn maailmancupissa toiseksi. Toisen maailmancupin voittonsa hän otti Val Gardenan syöksylaskussa 18. joulukuuta 2010.


title: Kilpapurjehdussäännöt

text: Kilpapurjehdussääntöjä käytetään purjehduskilpailuissa joihin osallistuu yksi tai useampi miehitetty tai miehittämätön purjealus. Purjevene- ja kevytvenekilpailujen lisäksi kilpapurjehdussääntöjä käytetään myös purjelautailu-, leijapurjehdus-, pienoismallipurjehduskilpailuissa. Kilpailussa sääntöjen noudattamista valvoo kilpailuorganisaation nimittämät purjehdustuomarit. Kilpailussa kilpailun järjestäjät lähettävät kilpailijoille viestejä viestilipuilla.


title: Kilpapurjehdussäännöt

text: Kilpapurjehdussäännöillä pyritään ehkäisemään yhteentörmäykset ja "herrasmieslajin" luonteelle sopien vakavat henki- ja välinevahingot. Kilpapurjehdussäännöt ovat sukua meriteillä voimassa olevalle kansainväliselle oikeudelle; Asetus kansainvälisistä säännöistä yhteen törmäämisen ehkäisemiseksi merellä 30/1977.


title: Kilpapurjehdussäännöt

text: Kilpapurjehdus on kuin shakkia vedenpinnalla, ja veneiden kulkua stragiapelissä ohjaa tarkat säännöt. Kilpapurjehdussäännöt ovat yksi keskeisimpiä osa-alueita kilpapurjehduksessa ja varsinkin ratakilpailussa. Muita kilpapurjehduksen osatekijöitä ovat mm. veneen käsittelytaito, venevauhti, ryhmätyöskentely, eli fleet control ja tuuliolosuhdemuutosten ennustaminen. Purjehduskilpailussa sääntöjä saa ja pitää käyttää taktisen edun saavuttamiseen ja kilpakumppanin voittamiseksi. Ratakilpailussa sääntötuntemus korostuu sekä lähdössä että merkkejä kierrettäessä, eli voittaja on saavuttanut parhaan mahdollisen strategisen paikan ja pääsee kiertämään merkit ensimmäisenä.


title: Kilpapurjehdussäännöt

text: Kansainvälinen Purjehtijaliitto kehittää ja valvoo kansainvälisiä kilpapurjehdussääntöjä kansallisten purjehtijaliittojen kanssa. ISAF vahvistaa kilpapurjehdussäännöt neljäksi vuodeksi, olympiaadiksi kerrallaan aina edellisten Olympialaisten jälkeen.


title: Kilpapurjehdussäännöt

text: Vuodesta 2013 suomenkieliset säännöt julkaisee Suomen Purjehdus ja Veneily ry. Säännöt ovat myös saatavilla sähköisenä PDF-muodossa.]


title: Kilpapurjehdussäännöt

text: Ennen vuotta 2013 suomenkieliset säännöt julkaisi Suomen Purjehtijaliitto. Suomen kielelle säännöt käänsi Pertti Lipas, joka oli ISAFin Committee Workin Partyn puheenjohtaja vuodesta 2004 ja luottamustoimensa puolesta avainasemassa 2009-2012 Purjehduksen kilpailusääntöjen koostamisessa.


title: Kilpapurjehdussäännöt

text: Purjehduksen kilpailusäännöt pysyivät lähes muuttumattomina 1940-luvulta vuoteen 1997. Vuonna 1997 sääntöjä yksinkertaistettiin merkittävästi. Osassa 2. sääntöjen määrä väheni 90:stä 12:een. Muutosten jälkeen veneiden kulkuoikeudet perustuvat kolmeen pääsääntöön;


title: Kilpapurjehdussäännöt

text: Tämän lisäksi kilpailusäännöissä on erityissääntöjä muun muassa lähtö-ja merkinkiertotilanteille.


title: Kilpapurjehdussäännöt

text: Vaikka säännöt muuttuvat joka vuosi, ovat ne jo pidemmän aikaa jakautuneet seuraaviin pääosiin:Pääsääntöjen lisäksi on joukko liitteitä, jotka kuvaavat mm. eri purjehduslajien erikoissääntöjä (mm. purjelautailu, leijapurjehdus, radio-ohjattavat, joukkue- ja paripurjehdus), sekä sisältävät oppaita kilpailun järjestelyyn.


title: Helen Worth

text: Helen Worth (s. 7. tammikuuta 1951 Leeds, Yorkshire, Englanti) on brittiläinen näyttelijä, joka tunnetaan parhaiten Gail Plattin roolista englantilaisesta televisiosarjasta "Coronation Street". Hän on esiintynyt jo sarjan yli 600 jaksossa vuodesta 1974 lähtien.


title: Cebunkukastaja

text: Cebunkukastaja ("Dicaeum quadricolor") on äärimmäisen uhanalainen Cebun saarella Filippiineillä endeemisenä elävä lintu. Lajin pelättiin kuolleen sukupuuttoon 1900-luvun alussa, mutta se löydettiin uudestaan vuonna 1992.


title: Cebunkukastaja

text: Cebunkukastaja on kooltaan noin 11–12 cm. Linnun pää ja siivet ovat väriltään mustat. Vatsa on valkoinen lukuun ottamatta pyrstön kellertävää tyveä. Etuselkä on karmiininpunainen ja muuttuu pyrstöä kohden keltaiseksi. Erityisesti pesimäaikainen koiras eroaa väritykseltään muista kukastajista. Cebunkukastajien äänet ovat kukastajille tyypillisiä sarjoja pehmeitä ja korkeita säveliä.


title: Cebunkukastaja

text: Cebunkukastajat elävät kalkkikivialueiden metsissä aina 500 metrin korkeudelle asti. Lajin ravintona on "Loranthus"-suvun kasvien mesi ja joidenkin fiikuslajien hedelmät.


title: Cebunkukastaja

text: Cebunkukastajia arvellaan olevan jäljellä 85–105 yksilöä. Kantaan kohdistuvista uhkista suurin on metsien hakkaaminen teiden rakentamisen ja hiilikaivosten tieltä. Lisäksi lajin kantaa vähentää kilpailu ravinnosta filippiinienkukastajan ("Dicaeum australe") kanssa.


title: Jeremy Bloom

text: Jeremy Bloom (s. 2. huhtikuuta 1982 Fort Collins, Colorado, Yhdysvallat) on yhdysvaltalainen entinen amerikkalaisen jalkapallon pelaaja, freestyle-hiihtäjä ja malli.


title: Jeremy Bloom

text: Marraskuussa 2009 Bloom kertoi lopettavansa urheilu-uransa ja keskittyvänsä muihin puuhiin.


title: Jeremy Bloom

text: Bloom valittiin NFL-draftissa 2006 Philadelphia Eaglesin riveihin viidennellä varauskierroksella ja yhteensä 147:tenä pelaajana. Pelipaikaltaan hän on palautusspesialisti, mutta hän sai vamman ja katsoi sivusta kauden 2006 aina viidennelle kierrokselle asti, kunnes sanoi olevansa parantunut. Vuodesta 2007 asti Bloom on edustanut Pittsburgh Steelersiä.


title: Jeremy Bloom

text: Freestylehiihdossa Bloomin lajina on kumparelasku. Bloom oli vasta 15-vuotias, kun hän pääsi Yhdysvaltain freestylehiihtomaajoukkueeseen. Hän oli todella lahjakas hiihtäjä ja oli jo 19-vuotiaana maailman paras freestylehiihtäjä. Vuonna 2002 hän voitti Yhdysvaltain mestaruuskilpailut ja valittiin edustamaan maatansa talviolympialaisiin 2002. Siellä hän sijoittui vasta yhdeksänneksi, mutta sai arvokasta kokemusta tulevaa uraa varten. Talviolympialaisissa 2006 Bloom paransi sijoitustaan kuudenneksi.


title: Suomi yleisurheilun sisäratojen maailmanmestaruuskilpailuissa 2008

text: Suomi osallistuu Valencian sisäratojen MM-kisoihin 2008. Joukkue julkistettiin 25. helmikuuta 2008. Joukkueeseen valittu Johanna Manninen ilmoitti myöhemmin jättävänsä kisat väliin.


title: Ruotsi yleisurheilun sisäratojen maailmanmestaruuskilpailuissa 2008

text: Ruotsi osallistui Valencian sisäratojen MM-kisoihin 2008. Joukkue julkistettiin 25. helmikuuta 2008.


title: Tšekki yleisurheilun sisäratojen maailmanmestaruuskilpailuissa 2008

text: Tšekki osallistui Valencian sisäratojen MM-kisoihin 2008. Joukkue julkistettiin 26. helmikuuta 2008.


title: Qatar yleisurheilun sisäratojen maailmanmestaruuskilpailuissa 2008

text: Qatar osallistuu Valencian sisäratojen MM-kisoihin 2008. Joukkue julkistettiin 24. helmikuuta 2008.


title: Ferraria

text: Oy Ferraria Ab (perustettu 1898, nimi vuoteen 1941 Aktiebolaget Ferraria) oli pääasiassa Loimaalla ja Jokioisissa toiminut metalliteollisuusyritys, joka fuusioitiin 1951 Oy Fiskars Ab:hen. Ferraria oli aikanaan Suomen suurin naulojen valmistaja ja se valmisti myös metallilankaa, metalliverkkoja, kettinkejä, saranoita, hevosenkenkiä yms. Vuonna 1948 Ferrarian palveluksessa oli 600 henkilöä ja yhtiön liikevaihto oli 575 miljoonaa markkaa.


title: Ferraria

text: Ferraria toimi aluksi Tampereella jossa sillä oli vuoteen 1910 saakka tuotantolaitos Tammelan kaupunginosassa. Vuonna 1903 Ferraria osti Jokioisten ja Loimaan rautatehtaat ja yhtiön toiminnan painopiste siirtyi tälle seudulle niin että ensimmäisen maailmansodan aikoihin yhtiöllä oli Jokioisissa noin 200 työntekijää ja Loimaalla 80.


title: Ferraria

text: Ferraria osti vuonna 1919 Viipurin maalaiskunnassa Säiniöllä toimineen Peron naulatehtaan ("Pero Spikfabriks Aktiebolag", perustettu 1876) ja fuusioi sen itseensä 1920. "Rauman Naulatehdas Oy" ostettiin 1930-luvun alussa ja vuonna 1934 hankittiin "Suomen Pultti Oy". Suomen Pultti Oy oli perustettu 1924 jatkamaan talousvaikeuksiin joutuneen turkulaisen "Ab Åbo Jernmanufaktur och Waggonfabrik Oy":n pultteja, muttereita ja koneita valmistaneiden tuotantolaitosten toimintaa.


title: Ferraria

text: Ferrarian pääosakkaana ensimmäisen maailmansodan aikana oli Alfred Kordelinin omistama Jokioisten kartano Oy. Kordelinin kuoleman jälkeen Jokioisten kartano Oy ja sen mukana Ferrarian osake-ennemmistö siirtyi 1918 Suomen valtion haltuun. Valtio tarjosi 1927 kahta kolmasosaa Ferrarian osakekannasta Wärtsilälle mutta Wärtsilä ei hyväksynyt tarjousta. Vuonna 1931 valtio myi kolmasosan Ferrarian osakkeista Fiskarsille ja sen omistajille ja ajan myötä Fiskarsin omistusosuus Ferrariassa kasvoi niin että se omisti vuonna 1943 jo 63 prosenttia Ferrarian osakkeista.


title: Ferraria

text: Entiset Ferrarian tuotantolaitokset Jokioisissa ja Loimaalla siirtyivät Fiskarsilta Ovako Oy:lle 1979. Vuonna 1993 Ofa Oy osti tehtaat. Ofa puolestaan siirtyi vuonna 1997 Gunnebo Industrier Ab:n haltuun.


title: Ferraria

text: 2000-luvulla Jokioisten tehtaat siirtyivät takaisin suomalaisomistukseen. Kaarjoki Oy osti lankatehtaan 2006. Seuraavana vuonna euralainen Pintos oy osti naulatehtaan. Pintos lakkautti Jokioisten naulatehtaan vuoden 2016 lopulla.


title: Panuma

text: Panuma on Pudasjärven kaupungissa Panumanjärven rannalla Kipinän alueella sijaitseva kylä. Se sijaitsee noin 35 kilometrin päässä kaupungin ydinkeskustasta Kurenalta lounaaseen. Oulusta matkaa on noin 60 kilometriä. Kylässä on parisenkymmentä vakituista asuntoa, mutta suurin osa kylän asunnoista koostuu kesämökeistä.


title: Panuma

text: Vanhoissa asiakirjoissa mainitaan kylällä olleen asutusta jo 1500-luvulla.


title: Panuma

text: Kylällä toimii oma kyläyhdistys Panumajärvi ry ja erämaatila Poro-Panuma, joka tarjoaa majoitus- ja retkeilypalveluita. Kylä tunnetaan eritoten vuosittain järjestetystä Panuman Kulta-ajot -tapahtumasta.


title: Panuma

text: Panuma on eteläisen poronhoitoalueen vanhimpia porokyliä. Poroja hoidetaan Panumalla jo seitsemännen sukupolven voimin.


title: Sara Niemietz

text: Sara Niemietz (s. 7. kesäkuuta 1992 Yhdysvallat) on yhdysvaltalainen näyttelijä ja laulaja. Hänet tunnettiin myös sarjasta "Gilmoren tytöt", jossa hän on esiintynyt yhden jakson ajan vuonna 2005.


title: Dutch Space

text: Dutch Space B.V. on hollantilainen avaruusteknologiayhtiö. Se syntyi Fokker Space-yhtiöstä emoyhtiö Fokkerin ajautuessa vuonna 1995 konkurssiin. Yhriö on Hollannin suurin avaruusalan yritys. Fokker-historiansa kautta sillä on 35-vuotinen kokemus satelliitteista ja kantoraketeista.


title: Dutch Space

text: Yhtiö on toiminut nykyisellä nimellä vuodesta 2002. EADS Astrum N.V. -yhtiö osti Dutch Spacen joulukuussa 2005.


title: Dutch Space

text: Yhtiön tuotannon päätuotteet ovat aurinkopanelit ja robotiikka sekä satelliittien ja Ariane 5-kantorakettien rakenteelliset osat. Yhtiö saa urakoita sekä ESAlta että kansalliselta avaruusalan teknologiarahoittajalta NIVR:ltä. Se toimii myös kaupallisessa avaruustoiminnassa. Sen liikevaihdosta 95% tulee avaruustekniikasta ja 5% puolustusvälineistä. 70% sen liiketoiminnista tulee Euroopan avaruusjärjestön urakoista.


title: Dutch Space

text: Yhtiössä oli vuoden 2007 lopussa noin 200 työntekijää. Sen liikevaihto oli vuonna 2007 50 miljoonaa euroa. sillä on noin 96 miljoonan euron tilauskanta. Yhtiön toimitusjohtaja on J.J.D. Reijnen. Yhtiön toimipaikka siirtyi jo Fokkerin lopun aikana Schipholin lentoasemalta Leideniin.


title: Reino Kosonen

text: Reino Kosonen (s. 6. lokakuuta 1941) on entinen suomalainen lentopallovalmentaja sekä pelaaja. Hän valmensi urallaan muun muassa Suomen lentopallomaajoukkuetta sekä Pieksämäen NMKY:tä. Hän on kautta aikojen menestyksekkäin suomalaisvalmentaja.


title: Reino Kosonen

text: Reino Kosonen tuli Pieksämäen NMKY:n peräsimeen kaudella 1973. Ennen sitä hänellä ei ollut lähes ollenkaan lentopallon valmentamisen kokemusta. Nousu SM-sarjaan ei vielä ensimmäisellä valmennuskaudella onnistunut, mutta toisella Namika nousi SM-sarjaan. Kesän joukkue harjoitteli ankarasti Kososen valmennusopein. Etenkin fyysinenpuoli oli joukkueen harjoituksissa pääasia, sillä Kosonen oli aktiiviaikoinaan ollut huippuhiihtäjä. Kosonen toimi Namikassa pelaaja-valmentajana alkuvuosina. Heti ensimmäisellä SM-sarjakaudella hän johdatti joukkueen suomenmestaruuteen, joka on edelleenkin historiallinen sillä mikään muu joukkue ei ole pystynyt sarjanousijana samanlaiseen. Kosonen johdatti Namikan lopulta peräti seitsemään peräkkäiseen SM-kultaan, sekä yhdeksään Suomen Cupin mestaruuteen. Lisäksi hän valmensi joukkueen peräti kolme kertaa Euroopan Cupin finaaleihin, joka on edelleenkin historiallinen saavutus suomalaiselta seurajoukkueelta. Reino Kosonen toimi lopulta Pieksämäen NMKY:n valmentajana 1973-1988 aikana.


title: Reino Kosonen

text: Hän toimi myös lentopallomaajoukkueen päävalmentajana vuonna 1983. Hän valmensi joukkueen Euroopan mestaruuskilpailuissa seitsemännelle sijalle, joka oli vuoteen 2007 asti Suomen lentopallohistorian paras arvokisasijoitus.


title: Reino Kosonen

text: Pieksämäen NMKY:n jälkeen Kosonen johti Varkauden Tarmon heti mestaruuteen vuonna 1989 ja Suomen cupin hopeaan 1990. Kaudella 1999 hän johdatti Keski-Savon Paterin Suomen-mestaruuteen sekä Suomen cupin voittoon. Kaudella 1998, ja 2000 Kosonen valmensi Paterin pronssille SM-liigassa. Suomen cupin mestaruuteen hän vei Paterin myös 1997 sekä hopealle 1998 ja 2000, jolloin hän lopetti pitkän valmentajauransa.


title: Reino Kosonen

text: Kosonen ei pysynyt poissa kauan ennen kuin palasi Pieksämäki Volleyn neuvonantajaksi naisten lentopalloliigaan. Pian hän alkoi valmentaa joukkuetta, joka eteni Suomen-mestaruuteen 2003 ja cupin hopealle 2004. Tämän jälkeen Kosonen siirtyi valmentamaan lentopalloilijoita Pieksämäen ammattiopistoon (nyk. Etelä-Savon ammattiopisto).


title: Reino Kosonen

text: Kososen poika, Henrik Kosonen valmentaa nykyisin Keski-Savon Paterin joukkuetta. Isä ja poika voittivat yhdessä Suomen-mestaruuden kaudella 1999, ja monet muut mitalit Paterin kulta-aikoina.


title: Austrian Aerospace

text: Austrian Aerospace (AAE) on itävaltalainen avaruusteknologiayhtiö.


title: Austrian Aerospace

text: Se syntyi vuonna 1997, kun itävaltalaiset "Schrack Aerospace" ja "ORS" yhdistyivät. Yhtiön pääkonttori on Wienissä. Yhtiössä on 120 työntekijää. Sen liikevaihto oli vuonna 2006 17 miljoonaa euroa. Yhtiön omistaa ruotsalainen Saab Space.


title: Austrian Aerospace

text: ORSin päätuotteet olivat satelliittien lämpöeristeet ja mekanismit, jotka kuuluvat edelleen Austrian Aerospacen tuotantoon.


title: Austrian Aerospace

text: Yhtiön osti Saab Space 2000-luvun alussa ja vuoden 2008 lopussa Sveitsin valtion RUAG AG osti Saab Spacen.


title: Jalmari Vaula

text: Jalmari Vaahtoluoto (sukunimi aik. Wilenius) käytti kirjailijanimeä Jalmari Vaula (12. toukokuuta 1890, Hollola – 6. helmikuuta 1963, Savonlinna) oli suomalainen opettaja ja kirjailija.


title: Jalmari Vaula

text: Vaahtoluodon vanhemmat olivat kauppias Juho Edward Wilenius ja Matilda Mandelin. Hän kävi Jyväskylän seminaarin vuosina 1908-1912 ja toimi kansakoulunopettajana Kiuruveden Rapakkojoella 1912-1925, Parikkalan Rasvaniemessä 1925-1926 ja Säämingin Niittylahdessa 1926-1954. Vaahtoluoto jäi eläkkeelle vuonna 1955.


title: Jalmari Vaula

text: Kirjoittamista ja maalaamista harrastanut Vaahtoluoto kirjoitti kaikkiaan yksitoista kirjaa ja hänen tekstejään julkaistiin myös sanoma- ja aikakauslehdissä. Kuollessaan Vaahtoluodolta jäi keskeneräiseksi romaani "Luonto ja sydän" joka kuvasi hänen lapsuuden ajan kotikylänsä Herralan ihmisiä ja elämää.


title: Jalmari Vaula

text: Vaahtoluoto oli naimisissa vuodesta 1925 opettaja Hilja (Hilda) Kankkusen kanssa.


title: Saab Space

text: Saab Space oli ruotsalainen avaruusteknologiayhtiö. Saab Space oli pitkään tunnettu nimellä "Saab Ericsson Space" ja se oli Saabin ja Ericssonin yhteisesti omistama. Vuoden 2008 lopulle asti sen omisti pelkästään Saab.


title: Saab Space

text: Vuoden 2008 lopulla sveitsiläinen RUAG AG osti Saab Spacen ja RUAGin tytäryhtiö Göteborgissa menetti tässä yhteydessä myös Saab-nimensä. Nykyään kyseinen yksikkö on "RUAG Sweden".


title: Saab Space

text: Yhtiö toimi Göteborgissa ja Linköpingissä. Yhtiössä toimii 510 työntekijää.


title: Saab Space

text: Yhtiö osti Ericsson Microwave Systems yhtiön 11.9.2006 .


title: Saab Space

text: Se valmisti tietokoneita satelliitteihin ja kantoraketteihin, joihin se toimitti myös satelliittien kiinnitysjärjestelmiä.


title: Saab Space

text: Yhtiö omisti Austrian Aerospace-yhtiön Itävallassa ja myyntiyhtiön Yhdysvalloissa.


title: Saab Space

text: Vuoden 2007 lopussa Saab julkisesti ilmaisi halunsa myydä yhtiö. Tämä vaikutti myös Saab Spacen täysin omistaman itävaltalaisen Austrian Aerospace-yrityksen kohtaloon. Sveitsin valtion omistama RUAG osti Saab Spacen ja sitä kautta Austrian Aerospace-yhtiön. Täten satelliittialihankkijayhtiöt konsolidoituvat myös EU:ssa ja tavalla, jossa eräiden maiden teollisuus siirtyy ulkomaisomistukseen.


title: Vapaussodan Invaliidien Liitto

text: Vapaussodan Invaliidien Liitto oli vuonna 1924 perustettu järjestö, jonka jäsenistö oli sisällissodassa ja sen jälkeisissä heimosodissa haavoittuneita ja sairastuneita. Liiton tarkoituksena oli jäsentensä taloudellinen ja henkinen huolto. Se omisti Mikkelin maalaiskunnassa invalidikoti Kyyhkylän ja lisäksi Suitian työkodin ja Runnin terveyskylpylän. Kyyhkylä luovutettiin vuonna 1969 Sotainvalidien Veljesliitolle, jonka toimintaa järjestö oli ollut vuonna 1940 käynnistämässä. Kyyhkylän omistaa nykyisin Mikkelin kaupunki, ja siinä harjoittaa hotelli- ja kuntoutustoimintaa yksityinen yritys.


title: Vapaussodan Invaliidien Liitto

text: Järjestö perustettiin Helsingissä Säätytalossa, ja koollekutsujana toimi vihtiläinen opettaja Einar August Rosenberg. Jäseniksi haluttiin myös Saksassa ensimmäisen maailmansodan aikana jääkärinä olleet. Rahoitus tuli raha-automaattiyhdistykseltä, itsenäisyyspäivänä kerätystä kirkkokolehdista sekä yksityisten henkilöiden, yhteisöjen ja yritysten varoista. Suurimmillaan jäsenmäärä oli vuonna 1940, jolloin siihen kuului 2 105 invalidia.


title: Vapaussodan Invaliidien Liitto

text: Järjestö julkaisi vuodesta 1928 Vapaussodan Invaliidi -lehteä.


title: Vapaussodan Invaliidien Liitto

text: Liitto lakkautettiin Helsingissä Katajanokan Kasinolla pidetyssä kokouksessa 25. marraskuuta 1987, jolloin jäseniä oli vielä 63. Järjestön huolto-, avustus- ja perinnetyö siirtyivät Vapaussodan Invalidien Muistosäätiön hoidettavaksi.


title: Johan Molander

text: Johan Molander (25. toukokuuta 1762 Kesälahti – 28. tammikuuta 1837) toimi Porvoon piispana vuodesta 1821 alkaen kuolemaansa saakka.


title: Johan Molander

text: Molander kohosi piispaksi etevyytensä, mutta myös poliittisen notkeutensa ja diplomaattisen varovaisuutensa takia.Jälkikäteen Molander onkin saanut keisarin uskollisen alamaisen leiman, eikä hänen ole katsottu nousseen edeltäjiensä tasolle kirkon itsenäisyyden puolustajana. Hänen piispankautensa kuitenkin osui ajanjaksolle, jota leimasivat suurvaltojen taantumuksellisuus, eurooppalaisten kansojen itsenäisyyspyrkimykset sekä taistelu perustuslain puolesta niin itsevaltaisella Venäjällä kuin muissakin manner-Euroopan johtavissa valtioissa. Valinta Porvoon piispaksi oli sikäli onnistunut, että Molander oli Ilomantsin vuosinaan jo Ruotsin vallan aikana joutunut tekemisiin ortodoksien kanssa ja hänellä oli toimessa tarvittavaa diplomaattista kykyä.


title: Johan Molander

text: Johan Molanderin isä Klas Johan oli Kesälahdella kirkkoherrana, kun Johan syntyi. Klas Johan valittiin 1776 Ilomantsin kirkkoherraksi, mutta varsinaisesti ilomantsilaista ei pojasta vielä tällöin tullut, vaan häntä pidettiin kaupunkilaisena.


title: Johan Molander

text: Johan Molander kävi 1776–1781 Porvoon lukiota, ja ylioppilaaksi hän valmistui Turussa 1781. Hän sai pappisvihkimyksen Porvoon hiippakunnassa 1784. Filosofian maisteri hänestä tuli 1786 ja teologian tohtori 1827. Vuonna 1834 Molander liittyi Pohjoismaiseen historialliseen seuraan "Kongelige Nordiske oldskriftselskab" maksamalla ainaisjäsenyyteen vaadittavat 100 ruplaa.


title: Johan Molander

text: Ensimmäinen työpaikka Molanderilla oli 1784 Porvoon tuomiorovastin apulaisena. Hän siirtyi 1787 Rantasalmen triviaalikoulun konrehtoriksi ja muutti Kuopioon, kun koulu siirrettiin sinne. Kuopion-aikana Molander toimi Kuopion kaupunkiseurakunnan kappalaisena 1788–1795 ja Savon ja Savonlinnan läänin jalkaväkirykmentin rykmentinpastorina 1795–1800.


title: Johan Molander

text: Klas Johan Molanderin kuoltua 1799 ilomantsilaiset ja enolaiset halusivat kirkkoherraksi tämän pojan Johan Molanderin. Vaalissa ääniä saivat Johan Molander 26 63/250, kappalainen Carl Adolf Hougberg 13 17/32 ja kappalainen maisteri Johan Henrik Norring 5 30/80. Vuonna 1800 Molanderista tuli isänsä seuraaja Ilomantsin kirkkoherrana. Pappila pysyi nyt kansalle vieraampana, sillä uusi kirkkoherra oli varsin itsetietoinen herrasmies. Myöhemmät vuodet muodostuivat kuitenkin molemmin puolin rakentaviksi: Molander lähestyi seurakuntalaisiaan ja viileähköt välit muuttuivat lämpimämmiksi.


title: Johan Molander

text: Vuoden 1723 papiston erioikeudet määräsivät, että papiston tuli pitää kaksi pitäjänkokousta vuodessa, tarvittaessa useamminkin. Kirkkoherran merkittävä asema kokouksen puheenjohtajana johti siihen, että kirkkoherrasta tuli pitäjän tosiasiallinen johtaja. Molanderin aikana 1800-luvun alussa alkoivat äänestykset lisääntyä ja enemmistöperiaate löi itsensä lopullisesti läpi.


title: Johan Molander

text: Ilomantsissa oli 77 pitäjänkokousta 1801–1821, ja niissä puitiin 227 asiaa. Pitäjänkokouksen toimialue oli laaja. Niissä päätettiin yhteisistä rakennushankkeista, jokien perkauksista, teiden aurauksista, kirkon ja pappilan kunnostuksista, köyhien ja sairaiden hoidosta, käsiteltiin viinanpolttoasiat, huolehdittiin seurakunnan taloudesta ja valittiin papit, lukkarit, suntiot ja edustajat eri tehtäviin. 1801–1821 pitäjän makasiineja käsiteltiin 31 kertaa. Usein aiheina olivat myös verotus, köyhät, sairaat ja rokotukset. Kirkon ja tapulin korjausta käsiteltiin 28 kertaa: uusi kello ja tapuli rakennettiin jo 1801. Molander joutui myös tekemään selkoa metsästyksestä sekä huolehtimaan petoeläinten aiheuttamista tuhoista. Makasiinirakennus sijaitsi kirkonmäellä ja myös sen hoidosta neuvoteltiin kirkkoherran kanssa.


title: Johan Molander

text: Molanderin kirkollista ennakkoluulottomuutta kuvaa hyvin se, että hän järjesti kesäkirkon ulkoilmaan Koitereelle kuultuaan runolaulaja Mateli Kuivalatarta. Kesäkirkkoperinne jatkui 1900-luvun alkuun. Sen sijaan yrittäessään uuden lain mukaisesti antaa viinikassan luottamusmiesten hoidettavaksi Molander kohtasi vahvempansa, sillä asian vaikeuden vuoksi joutui lopulta itse sen hoitamaan. Havaitessaan uskonnollisia epäkohtia ja järjestyshäriöitä Molander kävi voimalla niiden kimppuun. Lisäksi luterilainen kirkkoherra oli ortodoksipappien esimies. Molanderin aikana suhteet kirkkojen välillä olivat hyvät, vaikka ajoittain esiin nousi kiista pappien kantamista maksuista.


title: Johan Molander

text: Pappila oli pitäjän kulttuurikeskus, ja juhannusaattona vallasväki kokoontui onnittelemaan juhannuspäivän sankaria. Tällöin kuultiin isännän puhe, suvivirren ja eläköönhuutojen jälkeen sytytettiin kokko ja järjestettiin tanssit eli karkelot.


title: Johan Molander

text: Kirkossa luettiin 6. helmikuuta 1808 kuninkaan kuulutus, jossa asekelpoisia miehiä kehotettiin pestautumaan sotaväkeen. Ilomantsin miehet ottivat vastaan kirkkoherran nuorempi veli, Tohmajärven komppanian kapteeni Adolf Molander. Ilomantsin, Enon ja Tohmajärven edustajat kokoontuivat 1. maaliskuuta Enon kappelille pohtimaan tilannetta rovasti Johan Molanderin ja kruununvouti Gabriel Wallenius nuoremman johdolla. Kokouksessa oltiin yksimielisiä siitä, ettei armeijalle luovutettaisi nostomiehiä. Sovittiin, että 150 miehen suojakomppania asetetaan vartioimaan omia rajoja, kuten 18 vuotta aikaisemmin oli tehty. Miehet oli tarkoitus muonittaa omin eväin ja heidän piti vuorotella rajavartioinnissa. Molander ja Wallenius lähettivät ilomantsilaisen Juho Kontturin Kuopioon saamaan aseita ja valtuutus johtaa sotajoukkoja.


title: Johan Molander

text: Mönnin taistelussa 30. heinäkuuta venäläiset ajettiin pakoon ja Ilomantsin miehet ahdistivat pakenevia. Kuukauden kuluttua, 31. elokuuta, venäläiset voittivat ilomantsilaiset Konnunniemen taistelussa ja sota päättyi pitäjäläisten osalta. Sandels vetäytyi syyskuussa Ilomantsin pohjoispuolelle.


title: Johan Molander

text: Sodan loputtua Enossa kiiteltiin keisari Aleksanterin menestystä ja Ilomantsissa Johan Molander puolestaan loi laajemman yleiskatsauksen Euroopan tapahtumiin. Sota ei ohittanut kuntaa ilman vahinkoja, ja sen aikana myös kirkollisella rintamalla oli syntynyt kitkaa. Molander katsoi isänsä tulleen hyvin toimeen ortodoksipapiston kanssa, kuten itsekin Johannes Stefanovin (k. 1807) kanssa, mutta tämän seuraaja Johannes (Ivan) Petrov tulisi Molanderin mukaan varmasti olemaan kantona kaskessa.


title: Johan Molander

text: Petrov tuli 1808 papiksi Ilomantsin ortodoksiseurakuntaan. Sodan aikana kenraali Aleksejevin johtama sotilasosasto tunkeutui rajan yli Ilomantsiin ja osa kunnan ortodokseista tuki venäläisiä. Petrov toimi kenraali Mihail Dolgorukovin, Aleksejevin ja Nikolai Tutškovin tulkkina, ”suomalaisten rauhoittajana” ja seurasi ilomantsilaisia jäljittänyttä eversti Grengrossia, joten määrättyä varovaisuutta tarvittiin hänen suhteensa. Keväällä 1809 Petrov jätti valituksen, jossa hän syytti Liperin, Kiteen, Tohmajärven ja Pälkjärven luterilaisia pappeja ortodoksipappien tehtävien hoidosta ja kansan käännyttämisestä. Kenraalikuvernööri Spregtporten tutki asian ja lopulta Petrov sai itse muistutuksen 1811. Esimiestään Molanderia vastaan Petrov ei käräjöinyt.


title: Johan Molander

text: Kirjeessään Walleniukselle Molander arvioi sodan aikaa. Kiitettyään pitäjän rahvasta ja virkamiehiä ”siivosta käytöksestä ja arvokkaasta esiintymisestä” sodan aikana Molander lausui, että tästä tekee poikkeuksen pastori Petrov: ”Ilman valtakirjaa hän on luvattomasti papintoimessa ja saa aikaan seurakunnassa levottomuutta. Hän on ottanut haltuunsa seurakunnan omaisuuden ja kalleudet, tuhlannut salaisesti seurakunnanvaroja, säikyttänyt ymmärtämätöntä kansaa ja tehnyt heidän olonsa epävarmaksi”.


title: Johan Molander

text: Virkaan astuttuaan hän lopetti isänsä tavan pitää koulua ilman eri korvausta. Johan Molander halusi keskittyä mieluummin varsinaiseen papintyöhön, mutta ilomantsilaiset tahtoivat jättää myös opetuksen papin tehtäväksi, sillä he pelkäsivät varsinaisen koulumestarin tulevan kalliiksi. Kun Molander lupasi valvoa pitäjänkoulun asioita ja sen luotettavuutta, päättivät kuntalaiset valita pitäjään koulumestarin.


title: Johan Molander

text: Ilomantsin vuosinaan Molander tutustui talonpojan poikaan Heikki Kukkoseen. Molander oli hankkinut kahdelle pojalleen kotiopettajan, ja kolmanneksi oppia saamaan hän otti lahjakkaan Kukkosen. Ilomantsin pappilassa pojat oppivat ulkoa ruotsalaisen katekismuksen, kirjoitustaidon ja latinan kielioppia. Molander järjesti Kukkosen myös Kuopion triviaalikouluun ja tarjoutui kustantamaan opiskelun alkutaipaleen.Vauraassa pappilasta opiskelusta ja huolimatta pojasta ei koskaan tullut herraskaista. Myöhemmin Kukkonen muutti nimekseen Henrik Renqvist, "puhdas oksa", ja tämän nimisenä hänen ja Molanderin tiet jälleen kohtasivat.


title: Johan Molander

text: Porvoossa hiippakunnan papisto oli kokoontunut maaliskuussa 1817 viettämään uskonpuhdistuksen 300-vuotisjuhlaa. Kaunopuheinen ja viehättävä Johan Molander esiintyi juhlassa useaan kertaan. Hänen johtamiskykynsä tunnettiin niin Porvoon kuin Kuopion ajoilta. Ei siis ihme, jos häntä ajateltiin Magnus Jacob Alopaeuksen seuraajaksi 1818, todennäköisesti piispavainajan omasta esityksestä. Johan Molander sai 21. elokuuta 1818 Porvoon tuomiokapitulin välityksellä Armollisen Majesteetin suoman professorin arvonimen, mikä enteili uutta virkaa.


title: Johan Molander

text:
Lyhyen Zacharias Cygnaeus nuoremman piispankauden jälkeen Molanderin virallinen nimitys Porvoon piispaksi tapahtui 21. tammikuuta 1821 ja muutto huhtikuun aikana. Marianpäivänä hän piti lähtösaarnansa. Kirkolla pidetyssä pitäjänkokouksessa lautamies Adam Ryynänen merkitytti puheen pöytäkirjaan:
Tämän jälkeen seurakuntalaiset sanoivat yhtyvänsä Ryynäsen sanoihin sanoen, ”etteivät osanneet olla kyllin kiitollisia.”


title: Johan Molander

text: "Kokenut, hyväntahtoinen ja työtovereiden kunnioittama" Molander valittiin piispaksi papiston melkein yksimielisellä tuella 21.1.1821. Vaikka hän olikin autonomian ajan Pohjois-Karjalan merkittävimpiä pappeja, piispana hän kuitenkaan ei itsenäisyydeltään kohonnut edeltäjiensä Magnus Jacob Alopaeuksen ja Zacharias Cygnaeus nuoremman tasolle vaan pyrki olemaan valtion uskollinen alamainen ja toteutti niitä käskyjä, joita sai Pietarista. Tämä asenne tulee hyvin esille hänen suhteessaan Savon herätysliikkeisiin, joihin hän suhtautui korostetun nuivasti ja joita hän virkaintoisesti hän asettui vastustamaan.


title: Johan Molander

text: Paavo Ruotsalaisen ja Henrik Renqvistin toiminta aiheutti kuohuntaa Savossa ja Pohjois-Karjalassa. Liperiin 1817 kirkkoherran apulaiseksi nimitetty Renqvist oli joutunut riitoihin esimiehensä rovasti Peranderin kanssa, jonka valituksista alkoi 1820 prosessi Porvoon tuomiokapitulissa, Tällöin rovasti pyysi Porvoon tuomiokapitulilta apulaisen vaihtamista. Tuomiokapituli määräsi Ylä-Karjalan lääninrovastin Samuel Kiljanderin panemaan 1821 Liperissä toimeen rovastintarkastuksen Renqvistin asiassa. Kiljanderin arvio Renqvistista oli kielteinen, samoin nimismies Steniuksen.


title: Johan Molander

text: Nilsiässä puolestaan heränneet valittivat piispalle kappalainen Arvid Sireliuksen toimista. Valituskirjelmän oli allekirjoittanut neljä talonpoikaa, ensimmäisenä Paavo Ruotsalainen. Kirjelmässä vedottiin keisariin, joka oli antanut oikeuden luterilaisen uskon harjoittamiseen. Sireliusta syytettiin oikeitten kristittyjen häpäisemisestä, sillä hän oli saarnoissaan ja lukukinkereillä panetellut ja sadatellut heränneitä ja oli jopa eräissä kinkereissä käynyt kiinni ruotivaivaiseen Juhana Martikaiseen ja puistellut häntä siksi, että tämä kuului heränneisiin.


title: Johan Molander

text: Kiljander piti lausunnossaan Renqvistä sopimattomana papin tehtäviin ja epäili heränneiden liikkeen saattavan helposti hairahtua rikollisuuteen. Tähän Renqvist vastasi kirjelmällä, jonka kaksi liperiläistä talonpoikaa toi 11.4.1821 tuomiokapitulin istuntoon. Kirjoituksissaan hän hyökkäsi selvin sanoin Peranderia vastaan sekä vaati parempaa tarkastusta. Perander puolestaan vihjaisi Renqvistin liikkeen olevan kasvamassa hallitsemattomaksi kansanliikkeeksi. Kun siis tuomiokapitulin istunnossa 24.10.1821 Renqvistin asian käsittelyä johti ensi kerran Porvoon uusi piispa Johan Molander oli uskonnollinen asia saanut myös yhteiskunnallisen luonteen ja myöhemmin piispa pelkäsi jopa mahdollista kapinan puhkeamista. Vaikka Renqvista kuultiin tuomiokapitulissa, se päätti tutkituttaa syytteet myös käräjillä, sillä tuomiokapitulilla ei ollut oikeutta itse kuulla todistajia.


title: Johan Molander

text: Liperistä oli myös tihkunut huhuja luterilaisen papiston sekaantumisesta ortodoksiseen sielunhoitoon. Molander piti tähän toimintaan syyllisenä Renqvistiä ja kutsui tämän 1822 puhutteluun.


title: Johan Molander

text: Renqvist oli vaatinut uutta tarkastusta ja sen hän myös sai, joskin toisissa merkeissä kuin oli tarkoittanut. Porvoon hiippakunnan pohjoisosien herätysliikkeet olivat aiheuttaneet levottomuutta korkeissa viranomaisissa, ja niin piispa Molander teki tarkastusmatkan niihin seurakuntiin, jotka olivat joutuneet viranomaisten huomion kohteiksi. Tarkastuksessa heränneet puolustivat päättäväisesti asiaansa, toisin kuin ainakin ulkoisesti taipuisammat Paavo Ruotsalaisen kannattajat. Liperissä piispaa saattoi pelottaa enemmän päättäväisten talonpoikien liikehdintä kuin Renqvistin väitetty harhaoppinen lahkolaisuus, mutta taktiset syyt kehottivat kohdistamaan toimenpiteet apupappiin, ei talonpoikiin.


title: Johan Molander

text: Nilsiässä heränneet valittivat piispalle kappalainen Arvid Sireliuksen toimista. Valituskirjelmän oli allekirjoittanut neljä talonpoikaa, ensimmäisenä Paavo Ruotsalainen. Savon heränneet pyysivät keisarin nimissä piispaa palauttamaan heille vapauden ja oikeuden, jonka keisari oli kansalaisille luvannut. Piispa Molander keskusteli tarkastuksen aikana asianosaisten kanssa ja keskustelun pohjalta syntyi sovinto, joka oli heränneille edullinen. Piispa kysyi heränneiltä: "Vaatisitteko te pappia johonkin edesvastuuseen? Ettekö paremmin saattaisi antaa hänelle anteeksi niin kuin Kristus käskee vihamiehilleen antaa anteeksi?" Paavo Ruotsalainen vastasi: "Hyvin mielellään, herra piispa, kun hän vaan rauhan meille antaa." Sirelius ja Ruotsalainen löivät tämän jälkeen kättä ja lupasivat ikuista rauhaa ja sovintoa.


title: Johan Molander

text: Piispan tarkastusmatka jatkui tämän jälkeen Iisalmeen, jonka heränneet myös valittivat papistaan. Piispa kysyi Iisalmen kirkossa, oliko kenelläkään huomauttamista papistoa vastaan. Vastaväitteitä ei kuulunut, mutta kuulemistilaisuuden jälkeen L. J. Niskanen ojensi useiden talonpoikien allekirjoittaman valituskirjeen, jossa valitettiin vainosta ja kerrottiin, että "tästä asiasta käytiin viimeis kesänä Pietarissa ja oltiin piispa Cygnaeuksen puheilla, joka vakuutti, ettei kirjan lukemisen ja veisaamisen tähden pidä heränneitten päästä hiuskarvankaan pudota". Piispa näyttää hämmästyneen talonpoikien oma-aloitteisuutta ja kysyi hieman loukkaantuneena heiltä: "Miksi ette kääntyneet valituksillanne oman piispanne puoleen, vaan lähditte Pietariin asiaa hoitamaan?" Piispa pyrki tasoittamaan papiston ja talonpoikien välejä, mutta Iisalmen rovasti oli kannassaan taipumaton.


title: Johan Molander

text: Maallikoiden vahva asema herännäisyydessä uhkasi papiston valtaa ja Molander piti liikettä yhteiskunnallisesti vaarallisena. Piispa myös havaitsi, että Renqvistin pyrkimys elämäntavan muutokseen oli voimassa olleelle uhka vallitsevalle paternalistiselle järjestelmälle. Puheet ahneudesta ja köyhäinhoidosta olivat jo alkua yhteiskunnallisesta ohjelmasta. Heinäkuussa 1823 Molander kirjoitti keisarille tapaamisesta tavalla, mistä saa kuvan piispan ja heränneiden vastakkainasettelusta: Lopulta juuri Molanderin toiminta johti Renqvistin kohtelun ankaruuteen ja saattoi herätysjohtajan perheen taloudellisesti tukalaan tilaan.


title: Johan Molander

text: Iisalmeen, Nilsiään ja Liperiin tekemänsä tarkastusretken jälkeen piispa Molander korjasi omakätisesti tarkastuspöytäkirjan ja lähetti raportin valtiosihteeri Rehbinderille Pietariin. Piispa ehdotti, että harhaan johdettuja seurakuntalaisia kohdeltaisiin lempeästi, mutta Renqvist pitäisi siirtää pois seurakunnasta. Kun Molander vielä huomautti, että apupappi tulisi aiheuttamaan levottomuutta, mihin tahansa seurakuntaan hänet siirrettäisiin, hän itse asiassa vihjaisi, että Svartholman linnan saarnaajan toimi olisi Renqvistille sopiva.


title: Johan Molander

text: Rehbinder esitteli asian keisarille 2.8.1823 Molanderin linjan mukaisesti. 3.9.1823 keisarillinen kirje saapui Porvooseen ja tuomiokapituli peruutti hallinnollisena asiana Renqvistin virkanimityksen Liperiin, mutta uudeksi sijoituspaikaksi keisari määräsi Porvoon, jossa Renqvist olisi tuomiokapitulin ja piispan välittömässä valvonnassa. Käskykirjeen toimeenpano kuitenkin viivästyi useita kuukausia,sillä Molander ei ollut kovin innokas ottamaan vaikeasti valvottavaa apupappia Porvooseen.


title: Johan Molander

text: Muutoin piispa noudatti Pietarista saamaansa ohjetta suhtautua ymmärtävästi Pohjois-Savon heränneisiin, mutta sitäkin ankarammin Liperin apupappiin Henrik Renqvistiin, jonka toiminnan katsottiin murentavan papiston arvovaltaa ja synnyttävän pelättyä epäjärjestystä seurakunnassa.


title: Johan Molander

text: Jouduttuaan Liperin käräjille Renqvist tuomittiin 6. lokakuuta 1823 vangittavaksi ja toimitettavaksi Kuopion lääninvankilaan. Renqvist vei asian 17. marraskuuta Vaasan hovioikeuteen, mutta jo sitä ennen 12. marraskuuta oli myös kirkon tuomiovallan rajoja puolustanut ja papin vangitsemiseen reagoinut Porvoon tuomiokapituli vedonnut hovioikeuteen. Valitusten seurauksena Renqvist vapautettiin joulukuun alussa, minkä jälkeen hän ilmoitti tuomiokapitulille, ettei voinut sairauden vuoksi lähteä Porvooseen. Tänne hän saapui vasta 25. helmikuuta 1824 ja tuomiokapitulin kokouksessa hänelle ilmoitettiin, ettei häntä voitaisi nimittää virkaan Porvoossa niin kauan kuin virkarikossyyte oli ratkaisematta. Renqvist puolustautui tämän jälkeen kirjeitse arkkipiispa Jakob Tengströmille, mutta saamaansa tuomiota tai piispa Molanderia hän ei rohjennut arvostella. Sen sijaan hän valitti, että piispa Molanderille oli syötetty valheita.


title: Johan Molander

text: Vaikka Renqvist oli vapautettu vankeudesta, hänen juttunsa Vaasan hovioikeudessa sai päätöksen vasta 14. heinäkuuta 1824. Se kumosi kihlakunnanoikeuden päätöksen. Samana päivänä tuomiokapituli totesi Renqvistin olevan jälleen kelvollinen papinvirkaan muualla kuin Liperissä. Jotta hänet voitiin palkata keisarin ohjeen mukaisesti Porvooseen, keisarilta anottiin tarkoitukseen palkkarahoja 750 ruplaa. Valtiosihteeri pyysi palkka-asiasta lisää tietoja ja elokuussa Molander luki tuomiokapitulille kenraalikuvernöörille osoittamansa vastauksen. Kerrattuaan asian pääpiirteet piispa lisäsi, että Renqvist oli tuomiokapitulissa syytteessä tottelemattomuudesta esimiestään kohtaan ja että hänet tunnettiin levottomuuksien lietsojana Liperissä. Näin Molander toi esiin kantansa, jonka mukaan Renqvistin kutsuminen Porvooseen oli hänelle epämieluisaa.


title: Johan Molander

text: Porvoossa syyskuussa 1824 Renqvist työllistettiin pedagogion vt. rehtoriksi, mutta tähänkin Molander suhtautui varauksella, sillä hänen mielestään oli arveluttavaa uskoa kasvavat lapset Renqvistin opetettaviksi. Lokakuussa Renqvist sai virkavapautta matkustaakseen Liperiin käräjille, mutta tällä matkalla hän viipyi odotettua kauemmin. Helmikuussa 1825 kruununvouti kertoi Renqvistin kiertävän kylillä herätyskokouksia pitämässä ja kun hän puolen vuoden poissaolon jälkeen 20. huhtikuuta 1825 palasi takaisin Porvooseen, joutui hän selittämään viipymistään tuomiokapitulille. 4. kesäkuuta piispan poika Karl August Molander ilmiantoi Renqvistin kotipitäjässään pitämistä hartaustilaisuuksista. Tämä tarjosi piispa Molanderille puolestaan tilaisuuden ilmoittautua jääviksi Renqvistin virkarikossyytteen käsittelyssä, mistä piispa oli pelkästään huojentunut.


title: Johan Molander

text: Elokuussa 1825 Porvooseen tekemällään tarkastusmatkalla kenraalikuvernööri Zakrevski sai tietää Renqvistin pitäneen hartaustilaisuuksia sekä kaupungissa että maaseudulla. Kenraalikuvernööri tivasi tuomiokapitulilta selitystä ja teroitti mieliin, että tuomiokapituli oli vastuussa koulunuorison suojelemisesta lahkolaisuudelta. Näin myös itse piispa Molander joutui vaikeuksiin keisarin antaman valvontatehtävän huonosta hoidosta. Molander pelkäsi keisarin täkäläistä edustajaa, syystäkin, sillä jyrkkäluntoinen Zakrevski antoi Suomen lainsäädännölle piutpaut. Piispa ja tuomiokapituli puolustautuivat sanomalla Renqvistin rikkoneen keisarin käskyä, minkä jälkeen tuomiokapituli ryhtyi välittömästi toimiin: Renqvistin kouluvirka peruttiin, eikä hänelle ollut Porvoossa osoittaa muuta työtä.Molander oli osallistunut asian valmisteluun, vaikka totesikin olevansa jäävi asiasta päätettäessä.


title: Johan Molander

text: Käräjöinti Renqvistia vastaan jatkui. Puolustaessaan oikeuksia entinen apupappi ja Porvoon erotettu koulunjohtaja ei tietenkään voinut arvostella keisarin käskykirjettä, vaan sen tulkitsijoita. Molanderista syytetty antoi seuraavan arvion:


title: Johan Molander

text: Aleksanteri I kuoli joulukuussa 1825 ja Molander muiden suomalaisten joukossa riensi esittämään uskollisuutensa uudelle hallitsijalle. Vallanvaihdoksen aiheuttamassa epävarmassa tilassa Zakrevski esitti uudelle keisarille Nikolai I:lle ratkaisua Renqvistin tapaukseen. Molander oli jo 1823 huhtikuussa esittänyt Renqvistin sijoittamista Svartholmaan. Tämän ehdotuksen kenraalikuvernööri oli ilmeisesti kuullut piispalta itseltään, ja 16. kesäkuuta 1826 saavutti Porvoon Pietarista saapunut käsky, joka teki Henrik Renqvististä saarnaajan, itse asiassa vangin, Svartholman linnoitukseen. Johan Molanderille Renqvistin siirto pois Porvoosta oli mieleinen, mutta samalla hän pelkäsi tämän kirjoittamien uskonnollisten kirjoitusten leviämistä.


title: Johan Molander

text: Kun Renqvist 1831 haki Orimattilan kappalaisen virkaa, Molander puolsi hakemusta vedoten Renqvistin osoittamaan vakauteen elämän ja opin puolesta. Tuomiokapituli kuitenkin äänesti piispan tahtoa vastaan.


title: Johan Molander

text: Heikki Ylikankaan mukaan Henrik Renqvistiin kohdistetut varotoimet näyttävät antaneen sen tuloksen, mihin niillä oli tähdättykin. Kirkonmiehet pysyivät tiukasti kirkon ja valtion viitoittamalla tiellä.


title: Johan Molander

text: Piispa Molanderin toiminta Savon piispantarkastuksen aikana ja sen jälkeen oli ollut Renqvistin oikeutta loukkaava, varsinkin kun joukossa oli todistamattomia syytöksiä. Hänen toimintansa ei kuitenkaan ollut laitonta, sillä piispa oli vastuussa keisarille hiippakuntansa papiston ja kansa lojaalisuudesta. Molanderin suosittama ratkaisu (Svatrholmin vankeus) saattoi olla valtioviisasta, mutta samalla siinä uhrattiin Renqvistin oikeusturva, kun hänellä ei ollut mahdollisuuksia puolustautua syytöksiä vastaan. Kauko Pirisen mukaan piispan toiminta ei kuitenkaan ollut laitonta, vaikka Molanderin suositusten mukaisesti Renqvistista tehtiin toisille papeille varoittava esimerkki. Molander kirjoitti kenraalikuvernööri Zakrevskille Renqvistin tulleen tunnetuksi "uskonnollisten levottomuuksien johtajana", mikä lausuma dekabristikapinan jälkeisenä aikana aiheutti epäluuloa ja herätti kysymyksen, oliko Renqvist rukoilevaisten salaseuralainen vai vallankumouksellinen. Venäjällä asenne lahkolaisia vastaan oli jyrkän kielteinen, sillä monet keisarikunnan liikkeet olivat kääntyneet valtiovaltaa vastaan.


title: Johan Molander

text: Pyrkiessään osoittamaan auliuttaan kenraalikuvernöörille piispa ajautui huomaamattaan umpikujaan. Molander sai lokakuussa 1825 Zakrevskilta salaisen määräyksen, ettei Renqvist saanut poistua Porvoosta. Koska kapitulilla ei kuitenkaan ollut oikeutta määrätä virantoimituserossa olevan pappismiehen olinpaikkaa, Renqvist kutsuttiin tammikuussa 1826 ainoastaan saamaan tiedon kenraalikuvernöörin kirjeestä. Näin piispan ja kapitulin ei tarvinnut ottaa vastuuta määräyksen laillisuudesta. Zakrevskin toimintaa leimaa tuona aikana muukin lainvastaisuus, jolla hän yritti päästä eroon ministerivaltiosihteeri Rehbinderistä.


title: Johan Molander

text: 1830 Johan Molander piti Helsingin Nikolainkirkon (nyk. tuomiokirkko) peruskiven muuraustilaisuudessa puheen, josta kiteytyneesti on luettavissa hänen suhteensa maalliseen valtaan. Ajan poliittinen kuohunta Euroopassa oli kiihkeää, ja piispa korostikin kirkon vastavallankumouksellista tehtävää. Etelä-Euroopan katolisissa maissa ilmenevää kuohuntaa Molander piti selvänä osoituksena katolisen kirkon pyrkimyksestä vääränlaiseen poliittiseen valtaan. Luterilaisuuden tunnusomaiseksi piirteeksi hän esitti esivallan kunnioittamisen ja uskollisuuden hallitsijaa kohtaan.


title: Johan Molander

text: Piispa Molanderin toimintaa voi hyvällä syyllä kritisoida liiasta myöntyväisyydestä hallitsijaa kohtaan. 1800-luvun alun vuosikymmeninä hän ei ollut kuitenkaan ainoa, joka huolestui herätysliikkeiden vaikutuksesta. Lönnrot kävi hyökkäykseen heränneitä vastaan, koska nationalistisesta näkökulmasta körttiläisyys kävi yhä vaarallisemmaksi. Joulukuussa 1837 itse kansallisrunoilija Runeberg yhtyi tähän. Hän kirjoitti kansallismielisten äänenkannattajaan Helsingfors Morgonblad -lehteen artikkelisarjan "Vanhan puutarhurin kirjeitä". Ilmiannot Raamatun väärintulkitsijoista työllistivät niin kenraalikuvernööri Mensikovia kuin sisäasiainministeri Bludoviakin.


title: Johan Molander

text: Fredrik Cygnaeus kirjoitti vuonna 1837 Molanderia ylistävän muistorunon.


title: Johan Molander

text:
Piispa Molanderin ansioista hänen vanhin poikansa korotettiin 14.8.1830 aatelissäätyyn. Molander oli kahdesti naimisissa. Ensimmäinen puoliso oli serkku Fredrika Lovisa Tawast (k. 1827), Magnus Fr. Tawastin ja Maria Elisab. Molanderin tytär. Toinen puoliso 1829 ensimmäisen vaimonsa sisarentytär Fredrika Charlotta Aminoff (k. 1872). Hänellä oli ensimmäisestä avioliitosta viisi lasta:
Runoilija- ja taidemaalariveljesten Lennart Forsténin ja Torsten Wilhelm Forsténin äiti Maria Charlotta Molander (1790–1857), asessori Johan Fredrik Molander (1793–1842), Ilomantsin kappalainen ja vuodesta 1837 kirkkoherra Karl August Molander (1795–1858), Aurora Fredrika Järnefelt, o.s. Molander (1800–1868) ja Sulkavan seurakunnan kirkkoherra Klas Magnus Molander (1803–1886).


title: Michael Maze

text: Michael Maze (s. 1. syyskuuta 1981) on tanskalainen pöytätennispelaaja. Vasenkätinen Maze on yksi Pohjoismaiden parhaista pöytätennispelaajista. Hänen paras saavutuksensa uralla on pronssimitali Ateenan olympialaisien nelinpelistä vuonna 2004, kun hän voitti pronssia Finn Tugwellin kanssa. Mazen pelityyli on varsin puolustava, ja hänen paras lyöntinsä on rystyspinni. Maze on ollut lahjakas pelaaja juniorista lähtien, sillä hän voitti juniorien EM-kisoissa sekä kaksin-että nelinpelin sarjat. Hänen viimeisin huippusaavutuksensa on välieräpaikka MM-kisoissa 2005. Tällä hetkellä Maze on maailmanlistalla sijalla 21. Lontoon olympiakisojen kaksinpelissä Mazen pelit päättyivät puolivälieriin, samassa puolivälierä ottelussa hän sai myös keltaisen kortin lyötyään pallon hävityn pisteen jälkeen tuomaria kohti.


title: Peter Joppich

text: Peter Joppich (s. 21. joulukuuta 1982 Koblenz, Saksa) on saksalainen florettimiekkailija. Joppich on kolminkertainen floretin maailmanmestari (vuosina 2003, 2006 ja 2007). Hän on ammatiltaan sotilas Saksan armeijan urheilujoukossa. Joppichin valmentajana toimii Uli Schreck.


title: Usko Moilanen

text: Usko Armas Lemmitty Moilanen (7. marraskuuta 1912, Sortavalan maalaiskunta – 3. syyskuuta 1972, Kuortti, Pertunmaa) oli suomalainen Savonlinnassa asunut seikkailukirjailija.


title: Krisztián Kulcsár

text: Krisztián Kulcsár (s. 28. kesäkuuta 1971) on unkarilainen kalpamiekkailija. Kulcsár on urallaan voittanut kaksi kalvan joukkueolympiahopeaa ja vuoden 2007 henkilökohtaisen maailmanmestaruuden.


title: Krisztián Kulcsár

text: Krisztián Kulcsárin setä Győző Kulcsár oli 1960—70-luvulla kuusinkertainen olympiamitalisti.


title: Lapin Balettiopisto

text: Lapin Balettiopisto on Rovaniemellä sijaitseva kannatusyhdistyksen ylläpitämä tanssin oppilaitos, joka on perustettu 1981.


title: Lapin Balettiopisto

text: Opetusaineet mm.


title: Lapin Balettiopisto

text: Lapin Balettiopistossa annetaan taiteen perusopetusta tanssissa. Oppilaat esiintyvät useissa näytöksissä vuosittain.


title: Britta Heidemann

text: Britta Heidemann (s. 22. joulukuuta 1982 Köln, Saksa) on saksalainen kalpamiekkailija ja olympiavoittaja.


title: Britta Heidemann

text: Heidemann voitti joukkueolympiahopeaa Ateenassa vuonna 2004 ja vuoden 2007 henkilökohtaisen maailmanmestaruuden. Heidemannin valmentaja on Manfred Kaspar.


title: Britta Heidemann

text: Pekingissä 2008 Heidemann voitti olympiakultaa. Hän kaatoi finaalissa Romanian Ana Maria Brânză numeroin 15–11. Heidemann aloitti finaalin vahvasti ja meni nopeasti 5–0 johtoon, eikä tämän jälkeen antanut Brânzăn enää uhata hänen voittoaan. Lontoossa 2012 Heidemann hävisi finaalin ukrainalaiselle Jana Šemjakinalle, joka voitti ottelun lisäajalla.


title: Britta Heidemann

text: Rion olympialaisten aikana Britta Heidemann valittiin ueheilijakomissioon ja sen myötä Kansainvälisen olympiakomitean jäseneksi 8 vuoden ajanjaksolle 2017-2024.


title: Linja-autoliike S. Kosonen

text: Linja-autoliike S. Kosonen Oy (Matka-Kosonen) on Savonlinnan Kerimäellä Etelä-Savossa toimiva linja-autoyritys. Yhtiön perusti vuonna 1938 Risto Kosonen ja hänen jälkeensä poika Seppo Kosonen. Sittemmin yhtiöstä on ottanut vastuun Riston pojanpoika Jyrki Kosonen. Yhtiön toimialaan kuuluvat vuoroliikenne Kerimäen ja Savonlinnan seudulla, tilausajot, matkanjärjestäminen sekä valmisbussimatkat.


title: Kihlman

text: Kihlman voi tarkoittaa seuraavia henkilöitä:


title: Mario Rodríguez Cobos

text: Mario Luis Rodríguez Cobos (6. tammikuuta 1938 Mendoza, Argentiina – 16. syyskuuta 2010) oli argentiinalainen kirjailija, joka käytti nimimerkkiä Silo. Silo on tullut tunnetuksi Humanistisen liikkeen, maailmanlaajuisen sosiaalisen liikkeen perustajana. Vuonna 2001 hän jätti liikkeen ohjaamisen tehtävän toisille jäsenille ja julkaisi vuonna 2002 kirjan "El Mensaje de Silo" (”Silon Sanoma”). Siitä lähtien eri puolilla maailmaa on perustettu ”Sanoman Yhteisöjä”, jotka toteuttavat Sanomassa kuvailtuja hengellisiä toimituksia.


title: Mario Rodríguez Cobos

text: "El Mensaje de Silon" lisäksi Silon kirjailijanuran tunnetuimmat teokset ovat "Humanizar la Tierra" (julkaistu suomeksi nimellä "Inhimillistä Maa"), "Experiencias Guiadas" (julkaistu englanniksi nimellä "Tales for Heart and Mind"), "Contribuciones al Pensamiento", "Mitos Raices Universales", "Cartas a mis Amigos" (suomennettu nimellä "Kirjeitä Ystävilleni") sekä "Habla Silo".


title: Kemin lyseon lukio

text: Kemin lyseon lukio on Kemin kaupungin ainoa lukio. Koulu sijaitsee Sauvosaaren kaupunginosassa Kemin keskustassa, Kemin kirkon naapurikorttelissa. Koulussa on noin 400 oppilasta ja 27 opettajaa. Samassa rakennuksessa toimii myös Lyseon lukion yhteistyökoulu Kemin Aikuislukio. Aikuislukio on iltakoulu, jossa voi ylioppilastutkinnon lisäksi suorittaa myös peruskoulututkinnon.


title: Kemin lyseon lukio

text: Kemin suomalainen-porvari-yhteiskoulu sai perustamisluvan 25. toukokuuta 1897. Koulu oli aluksi viisiluokkainen yhteiskoulu. Vuonna 1900 nimi muutettiin Kemin Suomalaiseksi yhteiskouluksi ja heti seuraavana vuonna koulu laajeni yliopistoon johtavaksi oppilaitokseksi. Ensimmäiset ylioppilaat nykyisen Lapin läänin alueelta kirjoittivat Kemin Suomalaisesta yhteiskoulusta vuonna 1904.


title: Kemin lyseon lukio

text: Aluksi koulu toimi eri puolilla kaupunkia olevissa vuokratiloissa, mutta vuonna 1905 silloiselle yhteiskoululle kunnostettiin kirjasto- ja lukuhuonerakennus, joka oli alun perin rakennettu kaupungintaloksi. Näissä tiloissa koulu toimi aina vuoteen 1930 saakka, jolloin valmistui uusi, vielä nykyäänkin käytössä oleva koulutalo. Uuden koulurakennuksen suunnitteli Yleisten rakennusten ylihallituksen arkkitehti Hjalmar Åberg. Rakennusta on sittemmin laajennettu vuosina 1956–1957.


title: Kemin lyseon lukio

text: Koulu oli pitkään Kemin ainoa oppikoulu ja toinen oppikoulu saatiin vasta vuonna 1940, kun talvisodassa Neuvostoliitolle jääneen Sortavalan kaupungin tyttökoulu siirrettiin Kemiin. Uuden koulun nimi muutettiin Sortavalan tyttökoulusta Kemin tyttölyseoksi ja samalla Kemin Suomalainen yhteiskoulu sai nimen Kemin lyseo. Viimeiset tytöt kirjoittivat Kemin lyseosta vuonna 1950 ja koulu muuttui siis poikakouluksi. Tyttölyseolaiset saivat oman koulurakennuksen lyseon viereiseen kortteliin vuonna 1953. Tyttölyseon toiminta loppui vuonna 1972 eli samana vuonna, kun Lapin lääni siirtyi peruskoulujärjestelmään. Kemin lyseo muutettiin yhteiskouluksi ja sen uudeksi nimeksi tuli Kemin lukio.


title: Kemin lyseon lukio

text: Poikalyseon ja tyttölyseon lisäksi Kemissä on toiminut kolmaskin oppikoulu: vuonna 1957 perustettu yksityinen yhteiskoulu "Kemin yhteiskoulu". Koulun kannatusyhdistys lakkautti koulun vuonna 1975 ja sen oppilaat siirtyivät Kemin lukioon. Vuodesta 1975 Kemin lukio oli taas ainoa lukio Kemin kaupungissa. Koulun satavuotisjuhlavuonna 1997 nimi muutettiin Kemin lyseon lukioksi. Vuonna 2007 koulun täyttäessä 110 vuotta Kemin lyseon lukion senioriyhdistys lahjoitti koululle sen rakennuskantahistoriaa käsittelevän valokuvakokoelman, joka on esillä koulun toisen kerroksen käytävän seinällä.


title: Kemin lyseon lukio

text: 26. helmikuuta 2008 Kemin lyseon lukio päätettiin evakuoida tappouhkauksen vuoksi. Koulun pääoven viereiselle ilmoitustaululle oli ilmestynyt viesti, jossa uhattiin koulun oppilaiden ja henkilökunnan henkeä.


title: Aldo Montano

text: Aldo Montano (s. 18. marraskuuta 1978 Livorno) on italialainen säilämiekkailija ja olympiavoittaja.


title: Aldo Montano

text: Montano voitti vuoden 2004 Ateenan olympialaisissa henkilökohtaisen säilän ja kuului Italian hopeaa voittaneeseen säiläjoukkueeseen. Joukkueen muut jäsenet olivat Giampiero Pastore ja Luigi Tarantino. Vuoden 2007 maailmanmestaruuskilpailuissa Pietarissa hän oli toinen.


title: Aldo Montano

text: Pekingissä 2008 Montano voitti kolmannen olympiamitalinsa, kun Italia oli kolmas säilämiekkailun joukkuekilpailussa. Montano oli pronssiottelun paras miekkailija. Italian joukkueessa miekkailivat samat miehet kuin neljä vuotta aiemmin Ateenassakin.


title: Pietari Kekäle

text: Uuno Pekka Kekäläinen, käytti kirjailijanimeä Pietari Kekäle (10. toukokuuta 1896, Joroinen – 6. helmikuuta 1976, Savonlinna) oli suomalainen kirjailija. Savonlinnassa vuodesta 1935 asunut Kekäläinen oli varsinaiseltaan ammatiltaan metallimies.


title: Pietari Kekäle

text: Kekäläisen 1922 julkaistu esikoisnäytelmä "Valkoinen kosto" takavarikoitiin ja hänet tuomittiin 1923 Viipurin raastuvanoikeudessa 8 kuukauden 10 päivän vankeusrangaistukseen. Näytelmää oli esittänyt Sörnäisten työväenyhdistyksen näyttämö Fredriksbergin työväentalolla ja Enson Työväennäyttämö Sortavalan kaupungin työväentalolla.


title: Jonas Laherma

text: Jonas Jeremias (J. J.) Laherma, sukunimi vuoteen 1906 Vikman (28. syyskuuta 1888 Jyväskylä – 24. marraskuuta 1977 Helsinki) oli Suomen Työväen Säästöpankin toimitusjohtaja ja sosialidemokraattien kansanedustaja.


title: Jonas Laherma

text: Laherman vanhemmat olivat kauppias Jeremias Vikman ja Anna Helena Hautala. Hän pääsi ylioppilaaksi 1907 ja valmistui filosofian kandidaatiksi 1912 ja maisteriksi 1913. Laherma opiskeli vielä Moskovassa 1913–1915.


title: Jonas Laherma

text: Laherma toimi Haukiputaan lastausyhdistyksen kassanhoitajana Haukiputaan Kurtinhaudalla kahtena kesänä 1908–1909, Iin työosuuskunnan toimitusjohtajana kesäkausina 1909–1912 ja 1914–1915 sekä Helsingin Työväen Säästöpankin, myöhemmin Suomen Työväen Säästöpankin toimitusjohtajana 1916–1959.


title: Jonas Laherma

text: Laherma oli SDP:n kansanedustaja vuosina 1919–1922, edustaen Oulun läänin pohjoista vaalipiiriä. Hän kuului myös Suomen Pankin tilintarkastajiin ja oli Helsingin kaupunginvaltuuston ja rahatoimikamarin jäsen.


title: Jonas Laherma

text: Laherma oli naimisissa vuodesta 1917 Enni Leontine Lindstedtin kanssa. Hänen veljensä oli voimistelunopettaja, urheilujohtaja ja -virkamies Väinö Laherma.


title: Adrian Carmack

text: Adrian Carmack (s. 5. toukokuuta 1969) on yksi videopeleihin erikoistuneen yhtiön, id Softwaren perustajista, John Carmackin, John Romeron sekä Tom Hallin kanssa. Hän toimi id:ssä taiteilijana, ja on ollut merkittävä osa erityisesti "Doomin" vihollisten kehityksessä. Hän oli yksi id Softwaren omistajista, kunnes jätti yrityksen vuonna 2005. Adrian ei ole sukua entiselle työtoverilleen John Carmackille.


title: Adrian Carmack

text: Syyskuussa 2005 Adrian Carmackin työkollegat erottivat hänet yhtiöstä. Carmack haastoi heidät oikeuteen sillä perusteella, että he olivat pakottaneet häntä hyväksymään 11 miljoonaa dollaria hänelle kuuluvista osakkeista, vaikkakin osakkeiden arvo oli lähempänä 43 miljoonaa dollaria, ennen kuin yritys vastaanotti 105 miljoonan tarjouksen Activisionilta.


title: Voicey-palkinto

text: Voicey-palkinnot ("Voicey Awards") ovat kanadalaisen Voices.com internetsivuston luoman vuosittain jakamia palkintoja, joita jaetaan eri kategorioissa vuoden parhaille ääninäyttelijöille. Palkintoa on jaettu vuodesta 2007 lähtien, jolloin sitä jaettiin viidessä eri kategoriassa. Vuonna 2008 palkintoa jaettiin yhteensä yhdeksässä eri kategoriassa.


title: Voicey-palkinto

text: Palkinto on samankaltainen, kuten Oscar-palkinnot, jossa kunnioitetaan näyttelijöitä ja elokuvantekijöitä. Voicey-palkinnot myönnetään ääninäyttelijöille heidän työpanostensa ja pyrkimyksiensä vuosien saatossa ääninäyttelyn saralla.


title: Stampe SV.4

text: Stampe SV.4 oli belgialaisen Stampe & Vertongen -tehtaan kehittämä kaksitasoinen koulukone.


title: Stampe SV.4

text: Kone lensi ensi kerran vuonna 1933. Sen suunnitteli George Ivanov.


title: Stampe SV.4

text: Konetta valmistettiin useissa tehtaissa Belgiassa, Ranskassa (esimerkiksi "Société Nationale de Constructions Aéronautiques du Nord") ja Ranskan siirtomaassa Algeriassa kaikkiaan 940 kappaletta. Koneen pääasiallinen käyttäjä oli Belgian ilmavoimat, joka käytti konetta vuodesta 1947 vuoteen 1975.


title: Voicey-gaala 2007

text: Voicey-gaala 2007 oli ensimmäistä kertaa järjestetty palkintogaala, jossa Kanadan Voices.com jakoi vuotuiset Voicey-palkinnot vuoden 2007 parhaille ääninäyttelijöille. Gaala järjestettiin maaliskuussa 2007 Kanadassa.


title: Voicey-gaala 2007

text: Pääluokkien ehdokkaat ja voittajat (lihavoituna):


title: Thomas von Heesen

text: Thomas von Heesen (s. 1. lokakuuta 1961) on saksalainen jalkapallovalmentaja ja entinen keskikenttäpelaaja.


title: Thomas von Heesen

text: DJK Albaxenin ja VfL Höxterin kasvatti von Heesen siirtyi 17-vuotiaana 1978 palloilemaan[1. FC Paderbornin joukkueeseen. Hamburger SV hankki nuorukaisen riveihinsä vuonna 1980 ja von Heesen suoritti ylioppilastutkinnon Gymnasium Heidbergissä Hampurissa monien muiden nuorten HSV-pelureiden tapaan.


title: Thomas von Heesen

text: Von Heesen edusti HSV:tä 14 vuoden ajan pelaten kaikkiaan 368 Bundesliigaottelua seuran paidassa. Hän oli voittamassa kahta perättäistä Saksan mestaruutta 1982 ja 1983. UEFA Cupin loppuottelussa ruotsalaista IFK Göteborgia vastaan 1982 von Heesen oli avauksessa ja tuli vaihtoon 83. minuutilla. IFK voitti ottelun 1–0 Tord Holmgrenin osumalla. Vuotta myöhemmin Euroopan Cupin loppuottelussa italialaista Juventusta vastaan hän aloitti vaihdossa tullen kentälle 56.minuutilla. HSV voitti finaalin Felix Magathin maalilla 1–0.


title: Thomas von Heesen

text: Von Heesen jätti HSV:n kesällä 1994 siirtyen DSC Arminia Bielefeldiin, joka pelasi tuolloin Regionalligassa, kolmanneksi korkeimmalla sarjatasolla. Von Heesen oli merkittävässä roolissa seuran noustessa 2. Bundesliigaan kauden 1994–95 päätteeksi ja 1. Bundesliigaan kauden 1995–96 päätteeksi. Von Heesen lopetti aktiiviuransa DSC Arminia Bielefeldin riveissä kauden 1996–97 jälkeen.


title: Thomas von Heesen

text: Maajoukkuetasolla von Heesen ei koskaan onnistunut nousemaan Saksan A-maajoukkueeseen. U-21 maajoukkueessa hän esiintyi 6 kertaa tehden yhden maalin ollen mukana nuorten EM-hopeaa 1982 saavuttaneessa joukkueessa.Von Heesenin ura valmennusportaassa ei ole ollut ainakaan toistaiseksi peliuran veroinen. Hän aloitti 1997 DSC Arminia Bielefeldin tiimimanagerina siirtyen elokuussa 1998 Ernst Middendorpin seuraajaksi joukkueen päävalmentajan tehtäviin. Von Heesenin johdolla seura nousi kauden 1998–99 päätteeksi 2. Bundesliigan mestarina pääsarjatasolle. Hän jätti tehtävänsä voitokkaan kauden jälkeen siirtyen Hannover 96:n urheilutoimenjohtajaksi.


title: Thomas von Heesen

text: Joulukuussa 2000 von Heesen siirtyi 2. Bundesliigassa pelanneen 1. FC Saarbrückenin peräsimeen. Menestys jäi vaisuksi ja von Heesen jätti tehtävänsä elokuussa 2001 ja siirtyi syyskuussa DSC Arminia Bielefeldin urheilutoimenjohtajaksi. Helmi-maaliskuussa 2004 väliaikaisesti Arminian päävalmentajan postia hoitanut von Heesen nimitettiin varsinaisesti päävalmentajaksi kesällä 2005.


title: Thomas von Heesen

text: Von Heesen luotsasi Arminian kaudella 2005–06 1. Bundesliigassa sijalle 13. Hän jätti tehtävänsä helmikuussa 2007. Valmennustehtäviin von Heesen palasi vuosi Arminiasta lähtönsä jälkeen, kun 1. Bundesliigan häntäpäähän juuttunut 1. FC Nürnberg palkkasi hänet erotetun Hans Meyerin seuraajaksi. Von Heesen ei onnistunut kääntämään Nürnbergin kurssia vaan putosi kauden jälkeen 2. Bundesliigaan.


title: Thomas von Heesen

text: Kausi 2008/09 alkoi 2. Bundesliigaan suurimpiin voittajasuosikkeihin lukeutuvan FC Nürnbergin osalta kehnosti, ja syyskuun alussa 2008 von Heesen sai potkut tehtävistään. Hänen tilalleen nousi apuvalmentaja Michael Oenning.


title: Thomas von Heesen

text: Pian Nürnberg-potkujensa jälkeen von Heesen siirtyi kyproslaisen Apollon Limassol FC:n päävalmentajaksi. Von Heesen johdatti Apollonin debyyttikaudellaan Kyproksen liigassa kolmanneksi. Kausi 2009/10 ei alkanut täysin seurajohdon odotusten mukaisesti ja lopulta saksalainen sai potkut tammikuun lopussa 2010. Apollon majaili tuolloin liigassa neljäntenä, viisi pistettä sarjakärki APOELista.


title: Thomas von Heesen

text: Marraskuun lopulla 2011 von Heesen palasi valmennustehtäviin allekirjoitettuaan kauden loppuun ulottuvan sopimuksen Itävallan Bundesliigan jumboksi juuttuneen Kapfenberger SV:n kanssa. Von Heesen ei onnistunut nostamaan Kapfenbergeriä pois liigan jumbosijalta, mutta siitä huolimatta seura jatkoi toukokuussa 2012 hänen sopimustaan kesään 2015 saakka. Kausi 2012/13 Erste Ligassa alkoi KSV:lta heikosti ja joukkue vajosi sarjan häntäpäähän. Kehnojen tulosten myötä von Heesen sai potkut marraskuussa 2012.


title: Thomas von Heesen

text: Syyskuussa 2015 hänestä tuli Lechia Gdańskin päävalmentaja. Hän sai potkut jo saman vuoden joulukuussa.


title: Veljko Kadijević

text: Veljko Kadijević (; 21. marraskuuta 1925 Glavina Donja, Imotski, Serbien, kroaattien ja sloveenien kuningaskunta – 2. marraskuuta 2014 Moskova, Venäjä) toimi Jugoslavian puolustusministerinä 1988–1992.


title: Veljko Kadijević

text: Kadijević oli kenraali ja käytännössä Jugoslavian liittoarmeijan JNA:n komentaja. Kadijević taisteli partisaanina ja kävi vuoden 1963 aikoihin USA:ssa korkean sotilaskoulutuksen. Maaliskuussa 1991 Kadijevic antoi lausunnon, jonka mukaan Jugoslavian hajoaminen voitaisiin estää asevoimin, koska rauhanomaisin keinoin tässä ei onnistuttu. Kadijevićia syytettiin entisen Jugoslavian sotarikoksia tutkivassa tuomioistuimessa ICTY:ssä ihmisoikeusrikoksista Kroatian sodassa. Kadijević onnistui pakoilemaan viranomaisia Venäjällä.


title: Veljko Kadijević

text: Vuonna 2008 ilmoitettiin että Kadijević oli saanut Venäjän kansalaisuuden. Hän kuoli Moskovassa 2. marraskuuta 2014.


title: Richard Halliburton

text: Richard Halliburton (s. 9. tammikuuta 1900 – katosi 24. maaliskuuta 1939) oli amerikkalainen lehtimies ja maailmankulkuri. Luonteeltaan hän oli kuuluisan huoleton hetkessä eläjä ja hedonisti, eräänlainen uuden ajan epikurolainen.


title: Richard Halliburton

text: Halliburton oli rikkaan miehen poika, joka suoritti Princetonin yliopistossa vuonna 1921 Master of Arts –tutkinnon (vastaa filosofian maisterin tutkintoa Suomessa) parhain arvosanoin, mutta huolettoman kulkuriluonteensa johdosta rupesi piankin freelancer -lehtimieheksi. Hänestä tuli maailmankansalainen ja -kulkuri, jonka matkat veivät “RUHTINAALLISELLE RETKELLE ROMANTIIKAN MAILLE“, kuten hän nimesi tunnetuimman kirjansa. Hänen ehkä kuuluisin tempauksensa oli kokeilla surmanhyppyä maya-kansan uhrilähteeseen Guatemalassa, mistä tempusta hän selvisi niukin naukin hengissä. Myöhemmin hänen uteliaisuutensa vei hänet mm. Gibraltarin vankiloihin, joista pois pääseminen olikin työn takana.


title: Richard Halliburton

text: Halliburton kirjoitti useitakin matkakirjoja; niistä on suomennettu ainakin Ruhtinaallinen retki romantiikan maille ja Lentävä matto.


title: Richard Halliburton

text: Vuonna 1936 Stalin valitsi juuri Halliburtonin siksi ulkomaalaiseksi toimittajaksi, jonka päästi Neuvostoliittoon kiillottamaan jo alkaneiden sisäisten puhdistusten likaamaa kilpeään. Tietenkin amerikkalaiselle näytettiin vain kulisseja ja haastattelutkin olivat tarkkaan valmisteltuja.


title: Richard Halliburton

text: Halliburton onnistui löytämään Sverdlovskista kurkkusyövän runteleman entisen paikallisen puoluekomissaari Pjotr Jermakovin, viimeisen vielä elossa olevan tsaariperheen pyöveleistä. Tämä kertoi Halliburtonille koko kaamean tarinan alusta loppuun, joskin myöhemmät tutkimukset ovat osoittaneet hänen liioitelleen pahan kerran, itse asiassa säveltäneen tarinan suurelta osin omasta päästään.


title: Richard Halliburton

text: Tähän viittaa mm se, että hän väitti koko kymmenpäisen murhattujen joukon tulleen poltetuksi kahdessa vuorokaudessa kokonaan tuhkaksi bensiinin ja rikkihapon avulla. Väite osoittautui patologien mukaan fysikaaliseksi mahdottomuudeksi – etenkin kun Jermakov väitti jopa hampaidenkin palaneen tuhkaksi. Sitä ei aina tapahdu edes krematorioiden valvotuissa oloissa, saati pakkovankien hoitamalla avoroviolla. Tuhkan Jermakov sanoi levittäneensä arolla tuuleen auton lavalta käsin lapioiden. Tämäkin osoittautui täydeksi valheeksi. Totuuden kaivoi esiin venäläinen kirjailija Geli Rjabov joka sai teloitusta johtaneen Jakov Jurovskin pojalta hiilipaperikopion alkuperäisestä Trotskille laaditusta salaisesta teloitusta käsitelleestä muistiosta.


title: Richard Halliburton

text: Halliburton julkaisi tarinan Amerikassa “Tsaarin tappajan kuolinvuodelausuntona“, mutta tällä välin Sverdlovskissa Jermakov nousikin yllättäen kuolinvuoteeltaan. Hän kuoli vasta samoihin aikoihin mestarinsa Stalinin kanssa eli vasta vuonna 1953.


title: Richard Halliburton

text: Kyltymätön seikkailija Halliburton katosi jäljettömiin Hongkongista San Franciscoon matkalla olleen vanhan kiinalaisen rahtilaivan tuhoutuessa taifuunin kourissa maaliskuussa 1939. Hänet julistettiin virallisesti kuolleeksi vasta vuonna 1964.


title: Richard Halliburton

text: Halliburtonin kirjallinen tuotanto on varsin mittava, ja siitä on suomennettu vasta hyvin vähän.


title: Oerlikon Space

text: Oerlikon Space AG on sveitsiläinen avaruusteknologiayhtiö, joka siirtyi RUAGin omistukseen vuonna 2009.


title: Oerlikon Space

text: Oerlikon Space -yhtiön päätuote on Ariane 5 -kantorakettien nokkakartiot ja avaruusalusten rakennetekniikka ja mekanismit.


title: Oerlikon Space

text:
Vuonna 1964 Oerlikon Contraves tuli avaruustoimintaan. Yhtiö valmisti ESAn edeltäjän ESROn satelliitteihin runkorakenteita, esimerkiksi ESRO-1-satelliittiin. 1970-luvun alkuun asti yhtiö toimi myös ELDO-organisaation Europa-kantorakettikehitystyössä. Yhtiö on osallistunut 160 Ariane-kantoraketin valmistukseen.
Vuonna 1999 yhtiöstä tuli "Contraves Space AG", oma osakeyhtiönsä. Vuonna 2006 nimi muuttui Oerlikon Space-muotoon. Se oli vuoden 2006 loppuun asti Contraves Space AG. Se oli OC Oerlikon Corporation AG:n tytäryhtiö, joka ei enää 2000-luvulla ollut tykkitehdas, joka osuus myytiin saksalaiselle teollisuudelle aiemmin.


title: Sertorius

text: Quintus Sertorius (noin 125 eaa.-72 eaa.) oli roomalainen sotilas ja poliitikko. Sertorius oli lähtöisin perheestä, joka kuului Nussan sabiinilaiskaupungin maalaisaateliin. Hän oli joko sukunsa ensimmäinen, joka pyrki julkiseen virkaan Roomaan, taikka ensimmäinen, joka siinä onnistui.


title: Sertorius

text: Sertorius toimi uransa alussa ensin jonkin aikaa oikeusistuimissa, ennen kuin siirtyi sotapalvelukseen. Arausion taistelussa 105 eaa. hän kuului harvoihin selvinneisiin roomalaisiin. Kimbrejä ja teutoneita vastaan käydyn sodan loppuosan Sertorius palveli Mariuksen joukoissa ja sai useita kunniamerkkejä ja ylennyksiä.


title: Sertorius

text: Vuonna 97 eaa. Sertorius lähti sotatribuunina Hispaniaan. Siellä hän johti taistelua keltiberien kapinaa vastaan tuloksekkaasti ja sai sen ansiosta lisää mainetta ja sen avulla kvestorin viran. Liittolaissodan aikana hänen vastuullaan oli joukkojen värvääminen, koulutus ja johtaminen, mutta hänen sotilasarvonsa ei ole tiedossa. Vuonna 88 eaa. Sertorius pyrki kansantribuunin virkaan, mutta hävisi vaalin Sullan vastustettua julkisesti hänen valintaansa. Sullan ja Sertoriuksen välit rikkoutuivat, ja Sullan marssittua joukkoineen Roomaan asettui Sertorius Cinnan ja Mariuksen puolelle.


title: Sertorius

text: Mariuksen ja Cinnan Rooman-valtauksen jälkeisissä väkivaltaisuuksissa Sertorius oli maltillisella linjalla, ja hän joutui lopulta Cinnan tuella kukistamaan Roomassa riehuneet roistojoukot (bardyaei). Mariuksen kuoltua Sertoriuksesta tuli vuonna 83 eaa. preettori. Sotilaat olivat lynkanneet Cinnan jo edellisenä vuonna, eikä Sertorius tullut toimeen muiden Sullaa vastaan taistelevien sotilasjohtajien kanssa. Myöhemmin samana vuonna Sertorius siirtyi provinssiinsa Hispaniaan. Sullan voitettua vastustajansa Italiassa hänen joukkonsa ajoivat pian myös Sertoriuksen pois provinssistaan. Koettuaan lähinnä tappioita Sertorius saavutti lopulta Mauritaniassa voiton yhdestä Sullan armeijasta, ja siksi Lusitaniasta tuli lähetystö, joka pyysi Sertoriusta palaamaan Hispanian niemimaalle vapauttamaan heidät heidän silloisesta maaherrastaan.


title: Sertorius

text: Hispaniassa Sertorius taisteli tarmokkaasti ja voitokkaasti usean vuoden ajan muun muassa Quintus Caecilius Metellus Piusta sekä Pompeiusta vastaan. Vaikka Sertoriuksen joukot koostuivat suurelta osin provinssin asukkaista, ei hänellä silti ollut tarkoituksena saada Hispaniaa itsenäiseksi Rooman vallan alta, vaan sodan on katsottava kuuluvan kansalaissotaan. Menestyksestä huolimatta sodan pitkittyminen oli Sertoriukselle epäedullista, sillä hänellä oli käytössään lähinnä oman provinssinsa voimavarat. Plutarkhoksen mukaan Sertorius koetti tästä syystä saada aikaan sovintoa Pompeiuksen kanssa, mutta tuloksetta. Ajan kuluessa hänen joukoissaan alkoi esiintyä turhautumista, ja lopulta vuonna 72 eaa. hänet murhautti hänen oma alipäällikkönsä Perperna, joka murhan jälkeen asettui joukkojen komentoon ja hävisi kohta sodan Pompeiukselle.


title: Samuel Alexander

text: Samuel Alexander (6. tammikuuta 1859 Sydney, Australia – 13. syyskuuta 1938) oli australialaissyntyinen brittiläinen filosofi.


title: Samuel Alexander

text: Alexander syntyi juutalaiseen perheeseen Sydneyssä, Australiassa. Hänen isänsä oli satulaseppä joka kuoli muutaman viikon jälkeen Alexanderin syntymästä. Viiden vuoden päästä perhe muutti Melbourneen jossa Alexander kävi kotikoulua.


title: Samuel Alexander

text: Alexander opiskeli Melbournessa Wesley Collegessa ja Melbournen yliopistossa. Hän muutti Englantiin vuonna 1877 ja opiskeli siellä Oxfordin yliopistossa. Hänen opettajiaan olivat Thomas Hill Green ja Henry Nettleship. Hän opetti Oxfordin Lincoln Collegessa vuosina 1882–1893. Vuonna 1893 hänet nimitettiin Manchesterin yliopiston Owens Collegen professoriksi. Hän jäi eläkkeelle Manchesteristä vuonna 1924. Alexander toimi Aristotelian Societyn puheenjohtajana vuosina 1908–1911 ja 1936–1937.


title: Samuel Alexander

text: Alexanderin ajattelun keskeisiä käsitteitä olivat 'emergentti kvaliteetti' ja emergentti evoluutio. Ne olivat hänen metafysiikkansa keskeisiä ajatuksia, joiden avulla hän käsitteli aikaa, avaruutta, ainetta, mieltä ja jumaluutta.


title: Samuel Alexander

text: Alexander piti Gifford-luennot Glasgow'n yliopistossa vuosina 1916–18. Luennoista syntyi kokonaisen filosofisen järjestelmän käsittävä teos "Space, Time and Deity" (1920), jota voidaan pitää hänen pääteoksenaan. Teos esitti maailman yhtenä kosmisena prosessina, jonka perustana oli aika-avaruus. Emergentit ominaisuudet kehittyivät siitä ajoittaisesti korkeamman tason synteeseinä. Näin aika-avaruus tuotti aineen ja aine mielen. Jumaluus oli Alexanderille seuraavan tason ylempi päämäärä, jota kohti kosminen järjestys pyrki.


title: Gaston Flosse

text: Gaston Flosse (s. 24. kesäkuuta 1931, Rikitea) on ranskalais-polynesialainen poliitikko, joka on ollut Ranskan Polynesian parlamentin puhemies 1970-luvulta, presidentti neljään kertaan vuosien 1984 ja 2014 välillä, europarlamentin (1984–) ja Ranskan senaatin jäsen (1998–, 2008–). Hän edustaa autonomiaa kannattavaa ja itsenäisyyttä vastustavaa Tāhōʻēraʻa Huiraʻatira -puoluetta.


title: Gaston Flosse

text: Flosse johti Ranskan Polynesiaa suurimman osan ajasta 1980-luvulta lähtien. Kun maan autonomiaa lisättiin, hänet valittiin helmikuussa 2004 ensimmäiseksi presidentiksi. Vuoden 2004 vaalit voitti itsenäisyysmielinen Oscar Temaru, mutta Flossen puolue sai erotettua hänet ja Flosse valittiin lokakuussa uudelleen, mutta hän menetti asemansa uudelleen maaliskuussa 2005, mutta palasi valtaan helmikuussa 2008. Flosse oli Ranskan presidentti Jacques Chiracin läheinen liittolainen.


title: Gaston Flosse

text:
Flosse on kiistelty hahmo, jota on syytetty korruptiosta ja vastustajiensa pelottelusta. Hänet tuomittiin kesäkuussa 2006 korruptiosta kolmeksi kuukaudeksi ehdolliseen vankeuteen. 22. heinäkuuta 2009 Ranskan senaatin komitea päätti poistaa häneltä immuniteetin lisäsyytteitä vastaan.
5. lokakuuta 2011 Flosse tuomittiin kavalluksista neljän vuoden vankeuteen.


title: Gaston Flosse

text: Hän oli uudelleen maan presidenttinä toukokuusta 2013 syyskuuhun 2014.


title: USAFRICOM

text: United States Africa Command lyhenne USAFRICOM on Yhdysvaltain puolustusministeriön alainen sotatoimialueen esikunta, jonka vastuulla on sotilasoperaatiot Afrikan mantereella ja yhteistyö alueen valtioiden kanssa. Sen väliaikainen päämaja on Stuttgartissa, Saksassa, ja se on ollut täydessä valmiudessa 30. syyskuuta 2008 alkaen.


title: H. H. Price

text: Henry Habberley Price (17. toukokuuta 1899 Neath, Glamorganshire, Wales – 26. marraskuuta 1984 Oxford, Englanti) oli brittiläinen filosofi, joka tunnetaan havainnon filosofiastaan. Hän kirjoitti myös parapsykologiasta.


title: H. H. Price

text: Price opiskeli Winchester Collegessa ja Oxfordin yliopiston New Collegessa. Hänestä tuli collegen jäsen ja Wykeham-oppituolin logiikan professori vuonna 1935. Hän toimi tehtävässä vuoteen 1959. Price toimi Aristotelian Societyn puheenjohtajana vuosina 1943-1944.


title: H. H. Price

text: Price tunnetaan parhaiten havainnon filosofiastaan, jossa hänen pääteoksensa on "Perception" (1932). Hän omaksui Bertrand Russellilta ja G. E. Moorelta termin "sense-datum" tarkoittamaan havainnon perusobjektia. Hän tutki muun muassa sitä, kuinka "sense-datum" ”kuuluu” aineellisille kappaleille. Tässä hän hylkäsi sekä John Locken ja Russellin kausaaliset teoriat että J. S. Millin fenomenalismin.


title: H. H. Price

text: Price piti Gifford-luennot Aberdeenin yliopistossa vuosina 1959–1961.


title: Stefan Kießling

text: Stefan Kießling (s. 25. tammikuuta 1984 Lichtenfels, Länsi-Saksa) on saksalainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa Bayer Leverkusenia. Hänen aikaisempia seurojaan ovat Eintracht Bamberg ja Nürnberg, joista jälkimmäisen paidassa hän teki Bundesliigadebyyttinsä kauden 2002–2003 lopulla.


title: Stefan Kießling

text: Stefan Kießling voitti kauden 2012-2013 Bundesliigan maalikuninkuuden 25 maalillaan.


title: Stefan Kießling

text: Saksan maajoukkueessa Kießling pelasi ensimmäistä kertaa harjoitusottelussa Tanskaa vastaan 28. maaliskuuta 2007.


title: Tuula Korolainen

text: Tuula Korolainen (s. 21. huhtikuuta 1948 Kuusankoski) on palkittu lasten- ja nuortenkirjailija, kirjallisuustoimittaja, kriitikko ja suomentaja. Hän on toiminut pitkään Lastenkirjainstituutin julkaiseman "Onnimanni"-lehden päätoimittajana. Vuonna 2005 hänelle myönnettiin Finlandia Junior -palkinto teoksesta "Kuono kohti tähteä".


title: Tuula Korolainen

text: Tuula Korolainen on työskennellyt ennen kirjailijanuraansa mm. Yleisradiossa äidinkielen ja kirjallisuuden opetusohjelmien toimittajana ja Äidinkielen opettajien liitossa tiedottajana; vuodesta 1988 hän on toiminut Lastenkirjainstituutin julkaiseman Onnimanni-lehden päätoimittajana.


title: Tuula Korolainen

text: Korolaisen esikoisteos oli lastenrunokokoelma "Enkeli ja poliisi" (1990). Lukuisien runokirjojen lisäksi Korolainen on tehnyt kuvakirjatekstejä ja lastenromaaneja sekä lasten tietokirjoja, joissa murretaan faktan ja fiktion rajaa. Hän on kirjoittanut ja toimittanut myös oppikirjoja, aikuisten tietokirjoja ja antologioita sekä suomentanut lasten- ja nuortenkirjallisuutta ja laulutekstejä.


title: Tuula Korolainen

text: Kuopion kaupunginteatteri, Kemin kaupunginteatteri, nukketeatteri Sampo ja hämeenlinnalainen Miniteatteri ovat esittäneet Korolaisen tekstejä dramatiosoituina ja Tapiola Sinfonietta on tuottanut näyttämöllisiä lastenkonsertteja Timo Klemettisen säveltämistä Korolaisen runoista.


title: Tuula Korolainen

text: Korolainen on saanut lukuisia palkintoja ja palkintoehdokkuuksia. Vuonna 2001 Korolainen sai Suomen tietokirjailijat ry:n Tietopöllö-palkinnon Riitta Tuluston kanssa. Samana vuonna hän sai yhdessä Tuluston ja Leena Lumpeen kanssa vuoden keittokirja -palkinnon kirjasta "Sillä sipuli". Vuonna 2005 hänelle myönnettiin Finlandia Junior -palkinto teoksesta "Kuono kohti tähteä". Vuonna 2012 Korolainen palkittiin pitkästä urasta lastenkulttuurin parissa lastenkulttuurin valtionpalkinnolla ja Vantaan kulttuuripalkinnolla. Hänen yhdessä Riitta Tuluston ja kuvittaja Maija Hurmeen kanssa tekemänsä "Lasten oma vuosikirja" sai vuonna 2015 tiedonjulkistamisen valtionpalkinnon.


title: Tuula Korolainen

text: Korolainen on opiskellut Tampereen yliopistossa pääaineenaan kotimainen kirjallisuus ja on koulutukseltaan filosofian kandidaatti. Korolainen on naimisissa ja asuu Vantaalla.Muumipeikon leikkikoulu -sarjaKissa Killi -kuvakirjasarja


title: Tuula Korolainen

text: Muita kuva- ja satukirjoja


title: Virtuaaliviivakoodi

text: Virtuaaliviivakoodi on kutsumanimi pankkiviivakoodistandardin mukaiselle laskun tietojen esitystavalle numeerisessa muodossa.


title: Virtuaaliviivakoodi

text: Pankkiviivakoodi on Suomen Pankkiyhdistyksen (nykyisin Finanssialan keskusliitto - FK) hyväksymä maksutapahtumatietojen esitystapa. Pankit ovat yhdessä kehittäneet pankkiviivakoodin maksujen käsittelyn nopeuttamiseksi ja maksutietojen oikeellisuuden varmistamiseksi.


title: Virtuaaliviivakoodi

text: Paperilaskuihin voidaan tulostaa viivakoodi optisesti luettavassa muodossa, joka helpottaa laskun maksamista koska tietoja ei tarvitse syöttää käsin. Virtuaaliviivakoodi on mahdollista luoda siihen tarkoitukseen tehdyllä palvelulla.


title: Virtuaaliviivakoodi

text: Virtuaaliviivakoodilla tarkoitetaan pankkiviivakoodin numeerista versiota jota voidaan käyttää tilanteessa, jossa lasku toimitetaan sähköisesti (esimerkiksi sähköposti, NetPosti)